1. นโยบายและภาพรวมการประกอบธุรกิจ

วิสัยทัศน์ และ พันธกิจ

วิสัยทัศน์

“ ชาญอิสสระ ภูมิใจพัฒนา สร้างสุขที่ยั่งยืน “

พันธกิจ

1.  พัฒนาทีมงานมืออาชีพให้มีความแข็งแกร่งและความพร้อมในการสร้างสรรค์โครงการ

2.  ส่งมอบโครงการคุณภาพที่สร้างความประทับใจและเหนือความคาดหวังของผู้บริโภคอย่างภาคภูมิ

3.  รักษาระดับขนาดขององค์กร เพื่อความคล่องตัวในการดำเนินธุรกิจ

4.  ยึดมั่นในการดำเนินธุรกิจภายใต้กรอบแนวคิดของการพัฒนาอย่างยั่งยืน
    และรับผิดชอบต่อคุณภาพชีวิตของผู้บริโภค และผู้เกี่ยวข้อง ในด้านเศรษฐกิจ สังคม
    และสิ่งแวดล้อม อย่างมีดุลยภาพ

5.  รักษาความเชื่อมั่นและความไว้วางใจของผู้บริโภค บนพื้นฐานของความโปร่งใส จริงใจ
    และซื่อสัตย์

6.  สร้างความพึงพอใจและมอบผลตอบแทนที่เติบโตขึ้นอย่างต่อเนื่อง มั่นคง
    และเหมาะสมแก่ผู้มีส่วนได้ส่วนเสีย

ประวัติความเป็นมา

บริษัท ชาญอิสสระ ดีเวล็อปเมนท์ จำกัด (มหาชน) (“บริษัท”) จดทะเบียนก่อตั้งขึ้นเมื่อวันที่ 22
ธันวาคม 2532 ด้วยทุนจดทะเบียนเริ่มแรก 20 ล้านบาท
โดยมีวัตถุประสงค์ในการประกอบธุรกิจพัฒนาอสังหาริมทรัพย์ในโครงการอาคารสำนักงานและศูนย์การค้า
ในนามชาญอิสสระทาวเวอร์ 2 บนถนนเพชรบุรีตัดใหม่ แขวงบางกะปิ เขตห้วยขวาง
กรุงเทพมหานคร ภายใต้ชื่อบริษัท ซี.ไอ. ดีเวล็อปเมนท์ จำกัด ซึ่งมีบริษัท ซี.ไอ. พร็อพเพอตี้
จำกัด เป็นผู้ถือหุ้นรายใหญ่ ทั้งนี้กลุ่มบริษัท ซี.ไอ. พร็อพเพอตี้
เป็นกลุ่มบริษัทที่มีประสบการณ์ในธุรกิจพัฒนาอสังหาริมทรัพย์มากว่า 20 ปี
เป็นผู้ริเริ่มการพัฒนาโครงการอาคารสำนักงานและศูนย์การค้าให้เช่า
ในนามโครงการชาญอิสสระทาวเวอร์ บนถนนพระราม 4 โครงการอาคารชุดพักอาศัย
(Condominium) ประเภท เรสซิเดนเชียลคอนโดมิเนียม อาพาร์ทเมนท์คอนโดมิเนียม
รีสอร์ทคอนโดมิเนียม อันได้แก่ โครงการชะอำบีชคลับ โครงการจินดารักษ์วิลลา
โครงการบ้านสวนเพชร และโครงการชาญอิสสระซิตี้โฮม นอกจากนี้ยังพัฒนาทาวน์เฮ้าส์
และบ้านเดี่ยวเช่น โครงการชาญอิสสระพาร์คโฮม โครงการบ้านสวนอิสสระ
และยังมีโครงการนิคมอุตสาหกรรมลาดกระบังเฟสที่ 3
ซึ่งเป็นนิคมแห่งแรกที่บริหารโครงการโดยภาคเอกชนอีกด้วย

บริษัท ซี.ไอ. ดีเวล็อปเมนท์ จำกัด ได้เปลี่ยนชื่อเป็นบริษัท ซี.ไอ.เอ็ม. ดีเวล็อปเมนท์ จำกัด
และได้เพิ่มทุนจดทะเบียนเป็น 50 ล้านบาทเมื่อวันที่ 30 มีนาคม 2533
โดยบริษัทได้มีผู้ร่วมทุนจากต่างประเทศ คือ บริษัท มารูเบนิ คอร์ปอเรชั่น จำกัด จากประเทศญี่ปุ่น
ซึ่งเป็นผู้ประกอบธุรกิจแบบ Conglomerate เข้าถือหุ้นในสัดส่วนร้อยละ 40
ก่อนที่บริษัทจะเพิ่มทุนจดทะเบียนเป็น 500 ล้านบาทเมื่อวันที่ 28 กันยายน 2537 และ 800
ล้านบาทเมื่อวันที่ 24 เมษายน 2543ในเดือนมิถุนายน 2545 บริษัทได้แปรสภาพจากบริษัทจำกัด
เป็นบริษัทมหาชน และเข้าจดทะเบียนในตลาดหลักทรัพย์แห่งประเทศไทย เมื่อวันที่ 16 ธันวาคม
2545 ด้วยทุนจดทะเบียน 600 ล้านบาท ในปี 2556 บริษัทได้มีการเปลี่ยนแปลงมูลค่าหุ้นจากหุ้นละ
5 บาท เป็นหุ้นละ 1 บาท และเพิ่มทุนจดทะเบียนเป็น 720 ล้านบาท

บริษัทมีการเปลี่ยนแปลงและพัฒนาการที่สำคัญในรอบ 5 ปีที่ผ่านมา ดังนี้

+-----------+----------------------------------------------------------+
| ปี         | เหตุการณ์ที่สำคัญ                                             |
+-----------+----------------------------------------------------------+
| 2554      | กุมภาพันธ์ 2554                                             |
|           | ที่ประชุมคณะกรรมการบริษัทฯได้มีมติอนุมัติให้บริษัทฯจัดตั้งบริษัท ซี.ไอ.วี.    |
|           | ดีเวล็อปเมนท์ จำกัด ร่วมกับบริษัท ชาญอิสสระ วิภาพล จำกัด            |
|           | โดยบริษัทชาญอิสสระ ดีเวล็อปเมนท์ จำกัด (มหาชน) ถือหุ้นในสัดส่วนร้อยละ |
|           | 80 ของทุนจดทะเบียนเริ่มแรก จำนวนเงิน 5 ล้านบาท                 |
|           | ส่วนหุ้นที่เหลืออีกร้อยละ 20 ถือโดยบริษัท ชาญอิสสระ วิภาพล จำกัด       |
|           | และบริษัท ซี.ไอ.วี. ดีเวล็อปเมนท์ จำกัด จะร่วมทุนกับบริษัทในเครือ บริษัท |
|           | สหพัฒนพิบูล จำกัด (มหาชน) ในสัดส่วนฝ่ายละ ร้อยละ 50 และจัดตั้ง บริษัท |
|           | ร่วมอิสสระ จำกัด เพื่อพัฒนาที่ดินบริเวณชายหาดชะอำ จังหวัดเพชรบุรี      |
|           | เป็นคอนโดมิเนียมอยู่อาศัย เพื่อขายในเนื้อที่ดินประมาณ 14 ไร่           |
|           | มูลค่าโครงการประมาณ 1,600 ล้านบาท                           |
+-----------+----------------------------------------------------------+
| 2555      | ไม่มีการเปลี่ยนแปลงที่สำคัญในรอบปีที่ผ่านมา                         |
+-----------+----------------------------------------------------------+
| 2556      | วันที่ 25 เมษายน 2556 ที่ประชุมสามัญผู้ถือหุ้น ครั้งที่ 1/2556           |
|           | มีมติให้จำหน่ายทรัพย์สินที่เป                                     |
|           | ็นอสังหาริมทรัพย์และสังหาริมทรัพย์ที่ใช้ในการประกอบกิจการโรงแรมศรีพันวา |
|           | ให้กับกองทุนรวมอสังหาริมทรัพย์โรงแรมศรีพันวา                      |
|           | โดยบริษัทฯและบริษัทย่อยถือหุ้นในกองทุนรวมดังกล่าวร้อยละ 30           |
|           | และบริษัทได้จัดตั้งบริษัท ศรีพันวา แมเนจเมนท์ จำกัด ทุนจดทะเบียน 30    |
|           | ล้านบาท                                                   |
|           | ขึ้นมาเพื่อ                                                  |
|           | เช่าทรัพย์สินที่ขายให้กองทุนรวมกลับมาบริหารในนามโรงแรมศรีพันวาเช่นเดิม |
|           | เป็นระยะเวลา 15 ปี ในอัตราค่าเช่าตามที่ตกลงกันในสัญญา             |
|           |                                                          |
|           | ที่ประชุมวิสามัญผู้ถือหุ้นครั้งที่ 1/2556 เมื่อวันที่ 14 สิงหาคม 2556        |
|           | มีมติให้เปลี่ยนแปลงมูลค่าหุ้นที่ตราไว้หุ้นละ 5 บาท เป็นหุ้นละ 1 บาท       |
|           | โดยมีผลเป็นทางการเมื่อวันที่ 28 สิงหาคม 2556 และในวันที่ 14 สิงหาคม  |
|           | 2556                                                     |
|           | เช่นเดียวก                                                 |
|           | ันคณะกรรมการของบริษัทมีมติให้จ่ายปันผลระหว่างกาลเป็นหุ้นปันผลและเงินสด |
|           | ในอัตราส่วน 5 หุ้นเดิม ต่อ 1 หุ้นใหม่                             |
|           | ทำให้จำนวนหุ้นจดทะเบียนของบริษัทเปลี่ยนแปลงเป็น 720,000,000 หุ้น    |
|           | ราคาหุ้นละ 1 บาท                                           |
|           | รายการดังกล่าวได้รับการอนุมัติจากที่ประชุมวิสามัญผู้ถือหุ้นครั้งที่ 2/2556    |
|           | เมื่อวันที่ 26 กันยายน 2556                                    |
+-----------+----------------------------------------------------------+
| 2557      | วันที่ 25 เมษายน 2557 ที่ประชุมคณะกรรมการบริษัทฯครั้งที่ 4/2557      |
|           | มีมติให้บริษัทฯร่วมทุนกับบริษัท ฮอนโมโน เรสเทอรองต์ จำกัด จัดตั้งบริษัท   |
|           | ฮิดะ กริล จำกัด เพื่อทำธุรกิจร้านอาหารสไตล์ญี่ปุ่น ในอาคารชาญอิสสระ    |
|           | ทาวเวอร์ 2 โดยบริษัทถือหุ้นในอัตราร้อยละ 36.20                   |
|           |                                                          |
|           | วันที่ 12 พฤศจิกายน 2557 ที่ประชุมคณะกรรมการบริษัฯ ครั้งที่ 9/2557    |
|           | มีมติให้จดทะเบียนยกเลิกบริษัท ซี.ไอ.วี. ดีเล็อปเมนท์ จำกัด            |
|           | ซึ่งบริษัทฯถือหุ้นอยู่ร้อยละ 100                                   |
|           | เนื่องจากบริษัทดังกล่าวมิได้ดำเนินธุรกิจใดๆแล้ว                      |
+-----------+----------------------------------------------------------+
| 2558      | ในปี 2558 บริษัทได้จัดตั้งบริษัทย่อยเพิ่มขึ้นอีก 2 บริษัท ได้แก่ บริษัทอิสสระ  |
|           | จุนฟา จำกัด เป็นการร่วมลงทุนกับบริษัท จุนฟา เรียลเอสเตท จำกัด       |
|           | จากประเทศจีน ในสัดส่วน 70 : 30 เพื่อซื้อที่ดินบริเวณหาดนาใต้         |
|           | จังหวัดพังงา จำนวนประมาณ 42 ไร่                              |
|           | นำมาพัฒนาเป็นบ้านพักตากอากาศชั้นเลิศเพื่อขายและให้เช่า              |
|           | แก่ผู้สนใจทั้งชาวไทย และชาวต่างประเทศ                          |
|           | อีกทั้งบางส่วนยังพัฒนาเป็นโรงแรมภายใต้ชื่อ “บาบา บีชคลับ ภูเก็ต”       |
|           | ซึ่งเป็นโ                                                   |
|           | รงแรมระดับหรูเพื่อรองรับกับนักท่องเที่ยวที่มีระดับทั้งชาวไทยและต่างประเทศ |
|           | อีกหนึ่งบริษัทย่อยที่จัดตั้งขึ้นใหม่ ได้แก่ บริษัท ร่วมอิสสระ ดีเวล็อปเมนท์     |
|           | จำกัด เป็นการร่วมทุนกับกลุ่มสหพัฒนพิบูลย์ ในสัดส่วนการลงทุน 50:50      |
|           | เช่นเดียวกับบริษัท ร่วมอิสสระ จำกัด แต่บริษัทที่จัดตั้งขึ้นใหม่นี้            |
|           | จะพัฒนาที่ดินบริเวณชายหาดชะอำ เป็นโรงแรมชั้นเลิศ ภายใต้ชื่อ “บาบา    |
|           | บีชคลับ หัวหิน” โรงแรม บาบา บีชคลับ                            |
|           | ทั้งสอ                                                     |
|           | งแห่งที่กล่าวมานี้จะบริหารงานภายใต้ผู้บริหารและทีมงานของโรงแรมศรีพันวา |
|           | ภูเก็ต                                                     |
|           |                                                          |
|           | นอกจากนี้บริษัทได้มีการออกหุ้นกู้ 2 ชุด อายุ 3 ปี และ 4 ปี ชุดละ 300    |
|           | ล้านบาท รวมเป็น 600 ล้านบาท                                 |
|           | เพื่อนำมาเป็นทุนในการพัฒนาโครงการต่างๆที่เพิ่มขึ้น                   |
|           | ซึ่งมีต้นทุนที่ต่ำกว่าการกู้ยืมเงินจากสถาบันการเงินตามปกติ               |
+-----------+----------------------------------------------------------+
| 2559      | วันที่ 3 พฤษภาคม 2559 บริษัทได้จดทะเบียนตั้งบริษัท ชาญอิสสระ รีท      |
|           | แมเนจเมนท์ จำกัด ด้วยทุนจดทะเบียน 10 ล้านบาท                   |
|           | โดยบริษัทเป็นผู้ถือหุ้นร้อยละ 100                                 |
|           | เพื่อเป็นบริษัทบริหารกองทรัสต์เพื่อการลงทุนในอสังหาริมทรัพย์            |
|           |                                                          |
|           | วันที่ 25 พฤษภาคม 2559 บริษัทได้จดทะเบียนเพิ่มทุน จากทุนจดทะเบียนเดิม |
|           | 719,999,598 หุ้น เป็น ทุนจดทะเบียนใหม่ 790,871,315 หุ้น มูลค่าหุ้นละ |
|           | 1 บาท เพื่อรองรับ หุ้นปันผล                                    |
|           |                                                          |
|           | วันที่ 23 สิงหาคม 2559                                       |
|           | ที่ประชุมคณะกรรมการของบริษัทมีมติให้บริษัทซื้อหุ้นสามัญในบริษัท ชาญอิสสระ  |
|           | เรสซิเดนซ์ จำกัด ซึ่งเป็นบริษัทย่อย จากหุ้นส่วนรายหนึ่งอีกร้อยละ 5.31    |
|           | มูลค่า 30 ล้านบาท ทำให้บริษัทมีสัดส่วนในการถือหุ้นในบริษัท ชาญอิสสระ    |
|           | เรสซิเดนซ์ จำกัด เพิ่มจากร้อยละ 80.04 เป็นร้อยละ 85.36           |
|           |                                                          |
|           | วันที่ 17 พฤศจิกายน 2559 คณะกรรมการของบริษัทมีมติให้ บริษัท         |
|           | ชาญอิสสระ เรสซิเดนซ์ จำกัด ซึ่งเป็นบริษัทย่อย                      |
|           | จำหน่ายทรัพย์สินที่ใช้ในการประกอบกิจการโรงแรมศรีพันวา โฮเต็ล        |
|           | (โครงการโรงแรมส่วนที่ 2) และบ้านพักตากอากาศ X29               |
|           | ให้แก่ทรัสต์เพื่อการลงทุนในอสังหาริมทรัพย์โรงแรมศรีพันวา              |
+-----------+----------------------------------------------------------+

ภาพรวมการประกอบธุรกิจของบริษัท

บริษัทดำเนินธุรกิจใน 4 ลักษณะ คือ

1.พัฒนาธุรกิจจัดสรรบ้านและที่ดิน , คอนโดมิเนียมอยู่อาศัยเพื่อขาย

2.ให้เช่าหรือขายอาคารสำนักงานและศูนย์การค้า

3.ประกอบกิจการโรงแรม

4.รับบริหารอาคารสำนักงาน คอนโดมิเนียม บ้านจัดสรร และบริหารโครงการอสังหาริมทรัพย์

โครงสร้างกลุ่มบริษัท

85.364 % 60.00 %

100% 50.00%

50.00% 50.00%

36.20% 15.989%

33.33% 10.00%

20.00%

โครงสร้างรายได้

โครงสร้างรายได้ของบริษัทสามารถจำแนกได้ดังนี้

หน่วย: ล้านบาท

+-----------------------+------+----+-----+----+-----+----+-----+----+
| ประเภทรายได้           | 2559 |    | 2   |    | 2   |    | 2   |    |
|                       |      |    | 558 |    | 557 |    | 556 |    |
+-----------------------+------+----+-----+----+-----+----+-----+----+
|                       | ร    | %  | รา  | ร  | รา  | %  | รา  | %  |
|                       | ายได้ |    | ยได้ | าย | ยได้ |    | ยได้ |    |
|                       |      |    |     | ได้ |     |    |     |    |
+-----------------------+------+----+-----+----+-----+----+-----+----+
| รายไ                  | 1,9  | 61 | 2   | 74 | 1   | 66 | 54  | 29 |
| ด้จากการขายอสังหาริมทรัพย์ | 08.4 | .8 | ,04 | .4 | ,09 | .4 | 5.9 | .0 |
|                       |      |    | 0.7 |    | 1.6 |    |     |    |
| รายได้ค่าเช่าและค่าบริการ  | 79.7 | 2  |     | 2  |     | 4  | 9   | 4  |
|                       |      | .6 | 7   | .8 | 8   | .9 | 3.4 | .9 |
| รายได้จา               | 5    |    | 7.9 |    | 1.3 |    |     |    |
| กการประกอบกิจการโรงแรม | 30.6 | 17 |     | 17 |     | 25 | 41  | 21 |
|                       |      | .2 | 46  | .0 | 41  | .2 | 1.7 | .8 |
| กำไรจากการข           | 4    |    | 5.7 |    | 4.4 |    |     |    |
| ายโครงการโรงแรมศรีพันวา | 29.4 | 13 |     | -  |     | -  | 76  | 40 |
|                       |      | .9 | -   |    | -   |    | 7.1 | .7 |
| รา                    | 73.8 |    |     | 2  |     | 0  |     |    |
| ยได้ค่าธรรมเนียมบริหารงาน |      | 2  | 6   | .3 | 5.3 | .3 | 4.9 | 0  |
|                       | 65.5 | .4 | 3.2 |    |     |    |     | .3 |
| รายได้อื่น ๆ             |      |    |     | 3  | 5   | 3  | 6   |    |
|                       |      | 2  | 9   | .5 | 1.4 | .2 | 2.4 | 3  |
|                       |      | .1 | 6.2 |    |     |    |     | .3 |
+-----------------------+------+----+-----+----+-----+----+-----+----+
| รวมรายได้ทั้งสิ้น          | 3,0  | 1  | 2   | 1  | 1   | 1  | 1   | 1  |
|                       | 87.4 | 00 | ,74 | 00 | ,64 | 00 | ,88 | 00 |
|                       |      | .0 | 3.7 | .0 | 4.0 | .0 | 5.4 | .0 |
+-----------------------+------+----+-----+----+-----+----+-----+----+

เป้าหมายการดำเนินธุรกิจ

บริษัทยังคงเน้นการรักษาระดับคุณภาพของบ้านจัดสรร บ้านพักตากอากาศ คอนโดมิเนียมเพื่ออยู่อาศัย
โรงแรมระดับ 6 ดาว อาคารสำนักงาน และคุณภาพของการบริการ
ซึ่งบริษัทถือว่าเป็นปัจจัยในความสำเร็จของบริษัทที่ผ่านมา
ทั้งนี้บริษัทมีเป้าหมายที่จะพัฒนาธุรกิจในโครงการบ้านพักอาศัย คอนโดมิเนียมเพื่อการอาศัย
บ้านพักตากอากาศ และกิจการโรงแรมต่อไป
เนื่องจากบริษัทเล็งเห็นความต้องการของอสังหาริมทรัพย์โดยเฉพาะที่พักอาศัยมีแนวโน้มเติบโตต่อไปอย่างต่อเนื่อง
ประกอบกับการทำโครงการที่พักอาศัยจะสามารถทำได้ทั้งแนวราบและแนวสูง
ระดับราคาขายเป็นราคาที่สามารถทำกำไรได้ แต่สำหรับอาคารสำนักงาน
แม้ว่าปัจจุบันอัตราการใช้พื้นที่สูง แต่อัตราค่าเช่ายังไม่สอดคล้องกับต้นทุนในการทำอาคารใหม่ๆ
ในปัจจุบัน บริษัทจึงมิได้ขยายธุรกิจอาคารสำนักงานให้เช่า แต่มาขยายธุรกิจด้านที่พักอาศัยแทน
บริษัทจึงมีเป้าหมายในการพัฒนาพื้นที่ในเมืองตากอากาศที่สำคัญ เช่น หัวหิน ชะอำ
เชียงใหม่หรือภูเก็ต และพื้นที่ในเมือง โดยเฉพาะพื้นที่ที่มีการคมนาคมสะดวก ใจกลางเมือง
และมีขนาดไม่ใหญ่มาก โดยเน้นกลุ่มลูกค้าวัยทำงานที่มีรายได้ปานกลางถึงสูงและมีการดำเนินชีวิต
(Lifestyle) เฉพาะตัว

2. ลักษณะการประกอบธุรกิจ

บริษัท มีรายได้จากการขายอสังหาริมทรัพย์ ซึ่งประกอบไปด้วย บ้านและที่ดินจัดสรร
และห้องชุดในคอนโดมิเนียม โดยปกติจะมีสัดส่วนอยู่ที่ประมาณ 70-80%
รายได้จากการให้เช่าและค่าบริการในอาคารสำนักงานและศูนย์การค้าโครงการชาญอิสสระทาวเวอร์
และอาคารสำนักงานและศูนย์การค้าโครงการชาญอิสสระทาวเวอร์ 2 ซึ่งมีรายได้ประมาณ 3-5%
รายได้จากการประกอบกิจการโรงแรม ประมาณ 20-25 % ส่วนที่เหลืออีกประมาณร้อยละ 5
เป็นรายได้อื่น เช่นรายได้ค่าบริการและสาธารณูปโภคจากโครงการอสังหาริมทรัพย์
รายได้ค่าธรรมเนียมบริหารงาน ดอกเบี้ยรับ และรายได้อื่นๆ

1.  ลักษณะผลิตภัณฑ์หรือบริการ

  1.ธุรกิจพัฒนาอสังหาริมทรัพย์เพื่อขาย

  ปัจจุบันบริษัทได้พัฒนาโครงการแล้วเสร็จซึ่งอยู่ในระหว่างการโอนกรรมสิทธิ์ให้กับลูกค้าและรอจำหน่ายบางส่วน
  จำนวน 7 โครงการ และอยู่ระหว่างพัฒนาอสังหาริมทรัพย์เพื่อขาย และโรงแรม 9
  โครงการรวมทั้งหมด 16 โครงการด้วยกัน

  โครงการที่สร้างเสร็จแล้วประกอบด้วยโครงการคอนโดมิเนียม 6 โครงการ และ ทาวน์โฮม 1
  โครงการ

  1.1 โครงการ The Issara Ladprao เป็นคอนโดมิเนียมขนาดใหญ่ บนเนื้อที่เกือบ 5 ไร่
  บนถนนลาดพร้าว ระหว่าง ซอยลาดพร้าว 12 และ ลาดพร้าว 14 คอนโดมิเนียม สูง 47 ชั้น 1
  อาคาร จำนวน 561 ยูนิต ห่างจากสถานีรถไฟฟ้าใต้ดินลาดพร้าวเพียง 300 เมตร
  มูลค่าโครงการประมาณ 2,700 ล้านบาท
  บริษัทได้ดำเนินการเปิดตัวโครงการและเริ่มขายในไตรมาสที่สามของปี 2550
  โดยมียอดขายโครงการแล้วกว่าร้อยละ 98 และคงเหลือสต๊อกอยู่เพียง 4 ยูนิต
  คาดว่าจะสามารถปิดโครงการได้ในปี 2560

  โครงการนี้ดำเนินการโดย บริษัท ซี.ไอ.เอ็น. เอสเตท จำกัด ซึ่งเป็นบริษัทย่อย

  1.2 โครงการ อิซซี่ คอนโด สุขสวัสดิ์ อีกหนึ่งแบรนด์ของกลุ่มชาญอิสสระ บนถนนสุขสวัสดิ์
  ใกล้กับสถานีรถไฟฟ้าสายสีม่วงที่จะเกิดขึ้นในอนาคต อาคารมีความสูง 24 ชั้น บนเนื้อที่ 4 ไร่
  พื้นที่ใช้สอยของห้องชุดมีตั้งแต่ 21 ตร.ม. ถึง 55 ตร.ม. ในระดับราคาล้านกว่าบาท
  แต่มากด้วยคุณภาพของพื้นที่ส่วนกลาง อาทิ ล็อบบี้ขนาดใหญ่ สระว่ายน้ำหรู พร้อมสวนลอยฟ้า และ
  Sky Garden ที่ทำให้ได้สัมผัสอากาศที่สดชื่นบนชั้นสูงสุดของอาคาร
  พร้อมระบบรักษาความปลอดภัยที่เหนือระดับ
  และระบบคีย์การ์ดที่ควบคุมการเข้าออกได้อย่างสมบูรณ์แบบ ได้รับการตอบรับอย่างดี
  ปัจจุบันมียอดขายแล้วกว่า 80% โครงการนี้ดำเนินการก่อสร้างอาคารโดย บริษัท อิตาเลียนไทย
  ดีเวล็อปเมนต์ จำกัด (มหาชน)
  โครงการนี้ก่อสร้างเสร็จและทยอยโอนกรรมสิทธิ์ให้กับลูกค้าตั้งแต่ไตรมาสที่ 4 ของปี 2558
  ที่ผ่านมา

  โครงการนี้ดำเนินการโดย บริษัท ซี.ไอ.เอ็น. เอสเตท จำกัด ซึ่งเป็นบริษัทย่อย

  1.3 โครงการอิสสระ วิลเลจ ทาวน์โฮมที่ใกล้ชิดธรรมชาติโอบล้อมด้วยสวนสวย และสระว่ายน้ำ
  บรรยากาศสงบเงียบ เป็นส่วนตัว ด้วยจำนวนเพียง 35 ยูนิต
  รูปแบบอาคารโดดเด่นด้วยการออกแบบพื้นที่ใช้สอยที่ครบครัน และมีความสุขกับสัตว์เลี้ยงแสนรัก “
  อิสสระวิลเลจ” ตั้งอยู่บนถนนเพชรเกษม 212 กม. ไม่ไกลจากจากสี่แยกชะอำ
  และใกล้ชายหาดเพียง 300 เมตร บนที่ดินขนาด 4 ไร่ แวดล้อมด้วยโรงแรม 5 ดาว เช่น
  โรงแรมวิรันดา สปริงฟิลด์แอดซี โรงแรมรีเจนท์ และห่างจากสนามกอล์ฟปาล์มฮิล เพียง 5 นาที
  ด้วยมูลค่าโครงการ 160 ล้านบาท พร้อมให้ชาวไทยและชาวต่างชาติมาเป็นเจ้าของแล้ว
  โดยเริ่มเปิดตัวโครงการไปเมื่อเดือน ธันวาคม 53 ปัจจุบันคงเหลือบ้านที่จะขายเพียง 5 ยูนิต

  โครงการนี้ดำเนินการในนาม บริษัท ชาญอิสสระ วิภาพล จำกัด ซึ่งเป็นบริษัทย่อย

  1.4 โครงการบ้านทิวทะเล เฟส1 (Aqua Marine) เป็นคอนโดมิเนียม สุดหรูติดริมทะเล
  บนชายหาดขาวสะอาดอันมีชื่อเสียงของชะอำ – หัวหิน
  เป็นการรวมกำลังกันของสองบริษัทอันมีชื่อเสียง บริษัท ชาญอิสสระ
  ผู้พัฒนาที่ดินอันมีประสบการณ์ยาวนาน และ บริษัท สหพัฒน์กรุ๊ป
  ซึ่งมีชื่อเสียงโดดเด่นในการรังสรรค์ไลฟ์สไตล์
  เพื่อพัฒนาโครงการที่อยู่อาศัยและสร้างฝันให้เป็นจริง ครบครันด้วยสิ่งอำนวยความสะดวก
  เพื่อตอบสนองกลุ่มลูกค้าระดับบีบวกถึงเอ บนพื้นที่ 13 ไร่ ติดริมทะเล หน้ากว้าง 57 เมตร
  ห่างจากตัวเมืองหัวหินเพียง 10 นาที
  อาคารเรียงตัวแบบเล่นระดับวางเอียงรับกับหน้าหาดเพื่อเปิดรับทิวทัศน์ของชายหาดได้อย่างเต็มที่
  ตึกแบ่งออกเป็น Low Rise 4 ชั้นติดชายหาด 4 อาคาร ถัดเข้าไปเป็นอาคาร 15 ชั้น 1
  อาคาร ประกอบด้วย ห้องพักแบบ 1 - 3 ห้องนอน พื้นที่ขนาด 44 - 193 ตารางเมตร
  รวมจำนวนทั้งสิ้น 270 ยูนิต ราคาเริ่มต้นที่ 2.9 – 40 ล้านบาท
  เอกลักษณ์อันโดดเด่นของทุกยูนิต คือโอบล้อมไปด้วยความเขียวขจีแห่งภูมิทัศน์โดยรอบ
  และเปิดกว้างรับทัศนียภาพของท้องทะเลด้วยพื้นที่ใช้สอยลงตัวครบครันตามแนวคิด Natural
  Contemporary ซึ่งออกแบบโดยบริษัท ฮาบิต้า ที่มีชื่อเสียง
  โครงการบ้านทิวทะเลนี้มีมูลค่าโครงการประมาณ 2,000 ล้านบาท ปัจจุบันมียอดขายแล้วกว่า
  90% ทางโครงการได้ทยอยส่งมอบกรรมสิทธิ์ให้แก่ลูกค้าแล้วเมื่อไตรมาสที่ 4 ของปี 2557
  ปัจจุบันเหลือจำหน่ายอยู่เพียงร้อยละ 10 การันตีรางวัลด้านอสังหาริมทรัพย์ระดับสากล จาก
  International Property Awards ด้วย 2 รางวัล คือ Best Condominium และ Best
  Leisure Development of Thailand

  โครงการนี้ดำเนินการโดย บริษัท ร่วมอิสสระ จำกัด ซึ่งเป็นบริษัทย่อย

  1.5 บ้านทิวทะเล เฟส 2 (Blue Sapphire) เป็นคอนโดมิเนียมอันหรูหรา มีสไตล์
  ริมชายหาดรูปแบบใหม่
  โดยเส้นสายทุกรายละเอียดของการออกแบบและสิ่งอำนวยความสะดวกต่างๆ
  ได้รับการสร้างสรรค์อย่างประณีต พิถีพิถันอย่างลงตัว บ้านทิวทะเล 2
  คือส่วนผสานที่สมบูรณ์ของการจัดสรรพื้นที่และประโยชน์ใช้สอย
  เพื่อเติมเต็มความสุขของครอบครัวการเป็นเจ้าของที่พักอาศัยสุดหรูริมชายหาดซึ่งจะให้คำตอบต่อการใช้ชีวิตที่มีความหมายอย่างลงตัว

  บ้านทิวทะเล 2 มีเนื้อที่ทั้งหมด 15 ไร่ ประกอบด้วยอาคารสูง 4 ชั้น 2 อาคาร อาคารสูง 15
  ชั้น 1 อาคาร จำนวน 421 ยูนิต ด้วยห้องที่ถูกตกแต่งแนว Nautical Natural เฉดสีคราม
  สีฟ้าน้ำทะเล และสีน้ำตาลอ่อน มีแบบห้องให้เลือก 1 – 3 ห้องนอน ขนาด 35 – 151
  ตารางเมตร ราคาเริ่มต้น 2.4 ล้านบาท
  อาณาเขตโดยรอบและอาคารที่พักโดดเด่นด้วยรูปแบบสถาปัตยกรรมด้วยแนวคิด Aquatic
  Contemporary ออกแบบโดย ฮาบิต้า บริษัทสถาปนิกชั้นนำ
  รายละเอียดการตกแต่งทั้งภายในและภายนอกได้รับแรงบันดาลใจจากสายน้ำ
  สะท้อนให้เห็นได้จากภูมิทัศน์ อันงดงามของสระบัวสลับกับสระว่ายน้ำรูปทรงอิสสระ
  ในขณะที่สวนสวยเขียวชอุ่มเต็มไปด้วยต้นไม้เพิ่มบรรยากาศให้สดชื่น
  หมุนชีวิตกลับสู่ธรรมชาติมากยิ่งขึ้น มูลค่าโครงการประมาณ 1.800 ล้านบาท
  ปัจจุบันมียอดขายแล้วกว่า 60% โครงการฯ แล้วเสร็จในปลายปี 2558
  และได้ทยอยส่งมอบให้แก่ลูกค้าแล้ว

  โครงการนี้ดำเนินการโดย บริษัท ร่วมอิสสระ จำกัด ซึ่งเป็นบริษัทย่อย

  1.6 โครงการ BLU เป็นคอนโดมิเนียมที่พักอาศัยต่อจากสองโครงการคุณภาพ บ้านทิวทะเล
  Aqua Marin และ Blue Sapphire
  คอนโดมิเนียมที่ดีที่สุดของประเทศไทยซึ่งได้รับรางวัลสองปีซ้อนจาก The International
  Property Awards ของบริษัท ร่วมอิสสระ จำกัด
  ผู้พัฒนาอสังหาริมทรัพย์ริมชายหาดชะอำที่สวยงามและเป็นส่วนตัว
  โดดเด่นด้วยการออกแบบภูมิทัศน์ภายใต้แนวคิดของชีวิตชายหาดท่ามกลางกลุ่มเกาะปะการัง
  (Atoll) เฉกเช่น มัลดีฟส์ เพื่อสร้างบรรยากาศของทะเลเขตร้อนที่เต็มไปด้วยเสน่ห์น่าหลงไหล
  เพียงก้าวแรกที่เข้ามาใน BLU
  คุณจะได้สัมผัสกับความเรียบหรูมีสไตล์ของสถาปัตยกรรมทางเข้าด้านหน้าด้วยพรรณไม้น้อยใหญ่
  ทอดตัวจากทางเข้าสู่ล็อบบี้ที่มองเห็นสระในมุมว่ายน้ำสวยกว้าง
  โอบล้อมตัวอาคารที่พักที่เน้นความร่มรื่นเพื่อวันพักผ่อนอย่างแท้จริง บนพื้นที่ 7 ไร่
  ริมชายหาดด้วยอาคารสูง 21 ชั้น ห้องพักแบบ 1 – 2 ห้องนอน พื้นที่ขนาด 30 - 60
  ตารางเมตร ราคาที่เป็นเจ้าของได้ง่าย เริ่มต้นเพียง 1.89 ล้านบาท
  คาดว่าจะแล้วเสร็จในเดือน ธันวาคม 2559 ปัจจุบันมียอดขายแล้วกว่าร้อยละ 40
  และอยู่ระหว่างการโอนกรรมสิทธิ์ ให้กับลูกค้า

  โครงการนี้ดำเนินการในนาม บริษัท ร่วมอิสสระ จำกัด ซึ่งเป็นบริษัทย่อย

  1.7 โครงการ“อิสสระ คอลเล็คชั่น สาทร” คอนโดมิเนียมพักอาศัยสูง 7 ชั้น อันหรูหรา
  เพียบพร้อมด้วยคุณสมบัติระดับพรีเมี่ยม บนทำเลทองของถนนสาทร
  อันแสนสะดวกสบายที่เหนือความคาดหมายของคุณ ผลงานชิ้นเอกอีกหนึ่งโครงการของ
  ชาญอิสสระกรุ๊ป เจ้าของรางวัลผู้พัฒนาอสังหาริมทรัพย์ทั้งในกรุงเทพฯ และเมืองตากอากาศ
  ชั้นแนวหน้าของประเทศ ด้วยจำนวนเพียง 33 ยูนิต ซึ่งประกอบด้วยแบบ 2-3 ห้องนอน
  และแบบดูเพล็ค 3 ห้องนอน อิสสระ คอลเล็คชั่น สาทร
  ยังเหมาะเป็นบ้านสำหรับครอบครัวอย่างแท้จริงด้วยพื้นที่อันกว้างขวางของห้องครัว
  ทั้งแบบตะวันตก และครัวไทยในบางยูนิต ระยะห่างจากฝ้า
  และพื้นที่สูงกว่ามาตรฐานรวมทั้งพื้นที่ใช้สอยที่มากเกินกว่า 100 ตารางเมตรของแต่ละยูนิต
  สร้างความรู้สึกที่เป็นบ้านให้แก่ผู้อยู่อาศัย เพื่อความเป็นส่วนตัว เติมเต็มไลฟ์สไตล์อันหรูหรา
  บางยูนิตมีลิฟต์ส่วนตัว และตกแต่งอย่างงดงามด้วยเอกลักษณ์ที่ไม่ซ้ำแบบกัน
  โครงการนี้มีมูลค่าประมาณ 800 ล้านบาท ปัจจุบันมียอดขายแล้วกว่าร้อยละ 30
  และก่อสร้างจะแล้วเสร็จในเดือน กุมภาพันธ์ 2560 ที่ผ่านมา
  และจะทยอยโอนกรรมสิทธิ์ใก้กับลูกค้าได้ตั้งแต่ไตรมาสที่ 1 และ 2 ของปี 2560

  โครงการนี้ดำเนินการในนาม บริษัท ชาญอิสสระ วิภาพล จำกัด ซึ่งเป็นบริษัทย่อย

  สำหรับโครงการที่อยู่ระหว่างพัฒนาอสังหาริมทรัพย์เพื่อขาย และโรงแรม 9 โครงการ
  ประกอบไปด้วย บ้านเดี่ยวในเมือง 2 โครงการ บ้านพักตากอากาศ 4 โครงการ คอนโดมิเนียม
  1 โครงการ และโรงแรม 2 โครงการ ดังนี้

  1.8 อิสสระเรสซิเดนซ์พระราม 9 The New Symphony of Freedom อิสสระ เรสซิเดนซ์
  พระราม 9 บนถนนซอยพระรามเก้า 13 ใจกลางเมืองใกล้ทางขึ้นลงทางด่วนและสถานีรถไฟ
  MRT สายสีส้ม (อนาคต) ที่ให้ความสะดวกสบายในทุกจังหวะของชีวิต
  บ้านดีไซน์โดยผู้ออกแบบชั้นนำ ออกแบบให้บ้าน 3 ชั้น ล้อมกับธรรมชาติในสไตล์ Modern
  Tropical เปิดประสบการณ์ชีวิตอย่างอิสระแบบซูเปอร์ลักซ์ชัวรี่ ด้วยพื้นที่ใช้สอยมากถึง 834
  ตารางเมตร ที่จอดรถสูงสุดถึง 8 คัน พร้อมลิฟท์ และสระว่ายน้ำ ที่เพิ่มความหรูหราสะดวกสบาย
  ด้วยราคาเริ่มต้น 80 ล้านบาท มีเพียง 20 หลัง มูลค่าโครงการ 1,820 ล้านบาท
  ปัจจุบันมียอดขายแล้วกว่าร้อยละ 30 คาดว่าจะสามารถทยอยส่งมอบให้กับลูกค้าได้ในไตรมาสที่ 1
  ของปี 2561

  โครงการนี้ดำเนินการในนาม บริษัท ชาญอิสสระ ดีเวล็อปเมนท์ จำกัด (มหาชน)

  1.9 โครงการบ้านสีตวัน ตั้งอยู่ที่ อำเภอปากช่อง จังหวัดนครราชสีมา
  เป็นโครงการบ้านพักตากอากาศท่ามกลางธรรมชาติ บนเนื้อที่โครงการ 27 ไร่ มีแบบบ้านทั้ง 2
  และ 3 ห้องนอนที่ออกแบบโดย บริษัทสถาปนิก “Habita” ผสมผสานนวัตกรรมการก่อสร้างจาก
  SCG Heim ประเทศญี่ปุ่น ก่อเกิดบ้านที่มีโครงสร้างมั่นคงแข็งแรง
  เพิ่มความปลอดภัยของชีวิตและเป็นมิตรต่อสิ่งแวดล้อม
  ทั้งช่วยเสริมสุขภาพด้วยระบบหมุนเวียนอากาศภายในบ้านที่ทำให้อากาศสะอาด ปลอดฝุ่น
  นอกจากนี้ยังประหยัดพลังงาน (Energy Saving)
  ด้วยฉนวนกันความร้อนที่ติดตั้งทั้งในผนังบ้านและใต้หลังคา พร้อมดาดฟ้า (Moon Terrace)
  กว้าง เพื่องานเลี้ยงสังสรรค์หรือนั่งชมจันทร์ในยามค่ำคืน มีบ้านทั้งหมด 52 แปลง
  มูลค่าโครงการรวมประมาณ 800 ล้านบาท

  บ้านสีตวัน เป็นโครงการซึ่งดำเนินการโดย บริษัท ชาญอิสสระ ดีเวล็อปเมนท์ จำกัด
  (มหาชน)ปัจจุบันได้ดำเนินการก่อสร้างและทยอยโอนกรรมสิทธ์ให้กับลูกค้าได้แล้วประมาณร้อยละ
  30

  1.10 บ้านอิสสระ บางนาติดถนนใหญ่ใกล้เมกาบางนาบนเนื้อที่ 24 ไร่บ้านเดี่ยว 2 และ 3 ชั้น
  พื้นที่ใช้สอย 332.5 ถึง 697 ตร.ม.ที่แวดล้อมด้วยธรรมชาติเขียวขจี
  ถ่ายทอดจากรุ่นสู่รุ่นโดยผู้ออกแบบชั้นนำ ด้วยฟังก์ชั่นใช้สอยที่ครบครัน พร้อมคลับเฮาส์ที่โอ่โถง
  สระว่ายน้ำขนาดใหญ่ ฟิตเนสที่ทันสมัย พร้อมโซน Amphitheater
  ที่ช่วยสร้างความสัมพันธ์ของแต่ละครอบครัว และลู่วิ่งรอบหมู่บ้าน
  สวนที่ร่มรื่นช่วยให้เวลาแห่งการพักผ่อนเปี่ยมล้นด้วยความสุข ราคาเริ่มต้น 38 ล้านบาท
  ประกอบไปด้วยบ้านเดี่ยว จำนวน 43 หลัง มูลค่าโครงการประมาณ 2,600 ล้านบาท
  คาดว่าจะก่อสร้างบ้านตัวอย่างให้ลูกค้าเข้าชมได้ช่วงปลายปี 2560

  โครงการนี้ดำเนินการในนาม บริษัท ซี.ไอ.เอ็น. เอสเตท จำกัด ซึ่งเป็นบริษัทย่อย

  1.11 บาบาบีช คลับ หัวหิน(BABA BEACH CLUB HUAHIN)
  เป็นโครงการบ้านพักตากอากาศในระดับ Luxury ริมทะเลหัวหิน-ชะอำ
  เป็นส่วนหนึ่งของโครงการ ทิวทะเล เอสเตท (ThewTalay Estate) ที่อยู่อาศัยรูปแบบ Pool
  Villa ใหม่ล่าสุดที่ได้รับการพัฒนาแบบและก่อสร้างโดย บริษัทร่วมอิสสระ จำกัด
  หนึ่งในบริษัทย่อย ของบริษัท ชาญอิสสระ ดีเวล็อปเมนท์ จำกัด (มหาชน)
  ผู้พัฒนาอสังหาริมทรัพย์ชั้นนำของไทย

  บาบาบีช คลับ หัวหิน มีจุดเด่นทั้งทำเลที่ตั้งและการออกแบบที่แตกต่างจากบ้านพักตากอากาศทั่วไป
  เน้นความเป็นส่วนตัว และความสะดวกสบายในการพักผ่อนอย่างแท้จริงแก่ผู้อยู่อาศัย
  รูปแบบบ้าน Neo Colonial style
  โดดเด่นทั้งรูปลักษ์หน้าตาและการออกแบบพื้นที่ใช้สอยประกอบกับพื้นที่ส่วนกลางแบบจัดเต็ม
  อีกทั้งยังมี Rental Program สามารถให้ผลการตอบแทนในการลงทุนได้
  บริหารและดูแลโดยโรงแรมศรีพันวา ภูเก็ต
  ซึ่งมีประสบการณ์ในการบริหารจัดการด้านโรงแรมมากกว่า 10 ปีและเป็นที่ยอมรับ
  การันตีโดยรางวัลระดับโลกมากมาย 

  บาบาบีช คลับ หัวหิน มีลักษณะเป็น บ้านเดี่ยว 2 ชั้นมีสระว่ายน้ำ ขนาดพื้นที่ใช้สอยตั้งแต่ 279 –
  525 ตร.ม. ขนาดที่ดิน 111 – 197 ตร.วา ในราคาเริ่มต้น 42.9 – 80
  ล้านบาทคาดว่าจะแล้วเสร็จภายในกลางปี 2560 โครงการประกอบไปด้วยบ้านพักประเภทวิลล่า
  จำนวน 7 หลังมูลค่าประมาณ 300 ล้านบาท ปัจจุบันมียอดขายแล้วกว่าร้อยละ 60
  คาดว่าจะทยอยส่งมอบให้กับลูกค้าได้ในปี 2561

  1.12 โครงการศรีพันวา ซึ่งเป็นโครงการซึ่งประกอบไปด้วยบ้านพักตากอากาศ และโรงแรม
  มูลค่าโครงการกว่า 5,000 ล้านบาท บนเนื้อที่ประมาณ 80 ไร่ ตั้งอยู่ที่แหลมพันวา จังหวัดภูเก็ต
  ล้อมรอบด้วยวิวทะเลและเกาะน้อยใหญ่โดยรอบ กลุ่มลูกค้าของโครงการศรีพันวา คือ
  ชาวต่างชาติ
  และชาวไทยที่นิยมการใช้ชีวิตในจังหวัดภูเก็ตซึ่งเป็นสถานตากอากาศที่มีชื่อเสียงติดอันดับโลก ในปี
  2556 บริษัทฯได้ขายส่วนของโรงแรมศรีพันวา ซึ่งประกอบไปด้วยที่ดินประมาณ 21 ไร่ 2 งาน
  55 ตารางวา พร้อมสิ่งปลูกสร้าง และห้องพัก Pool Villa , Family Suite และ Luxury
  Villa จำนวน 38 ยูนิต และห้องพักแบบ Service Apartment จำนวน 7 ยูนิต
  และสิ่งอำนวยความสะดวกต่างๆที่เกี่ยวกับการประกอบกิจการโรงแรมศรีพันวา
  ให้แก่กองทุนรวมอสังหาริมทรัพย์โรงแรมศรีพันวา โดยบริษัทถือหน่วยลงทุนในกองทุนรวมประมาณ
  ร้อยละ 30 และเช่าโรงแรมศรีพันวากลับมาบริหารเป็นระยะเวลา 15 ปี
  โดยมีค่าเช่าคงที่ตามที่ได้ตกลงกันไว้ ปัจจุบันกองทุนรวมอสังหาริมทรัพย์โรงแรมศรีพันวา
  ได้แปลงสภาพเป็นกองทรัสต์ ในชื่อ ทรัสต์เพื่อการลงทุนในอสังหาริมทรัพย์ โรงแรมศรีพันวา
  เมื่อเดือน ธันวาคม 2559 ที่ผ่านมา นอกจากนี้ยังดำเนินการก่อสร้างโรงแรมซึ่งมีห้องพักแบบ
  POOL SUITE เพิ่มเติมอีกจำนวน 30 ห้อง และขายเข้า ทรัสต์เพื่อการลงทุนในอสังหาริมทรัพย์
  โรงแรมศรีพันวา ในเดือน ธันวาคม 2559 เช่นกัน พร้อมบ้านพักตากอากศ X 29 มูลค่าประมาณ
  1,300 ล้านบาท สำหรับโครงการบ้านพักอาศัยในเฟสที่ 4 จำนวน 6 หลัง
  ซึ่งอยู่ระหว่างการก่อสร้าง 1 หลัง มูลค่ากว่า 340 ล้านบาท โดยจำหน่ายไปแล้ว
  คาดว่าจะโอนกรรมสิทธิ์ให้กับลูกค้าได้ ในปี 2561

  1.13 โครงการ “ดิ อิสสระ เชียงใหม่” ตั้งอยู่ที่ อำเภอเมือง จังหวัดเชียงใหม่
  เป็นคอนโดมิเนียมหรูประกอบด้วยอาคาร 7 ชั้น 4 อาคาร จำนวนห้องทั้งหมด 448 ยูนิต
  โดยแต่ละยูนิต ได้รับการออกแบบอย่างชาญฉลาดเพื่อการใช้สอยพื้นที่ให้ได้ประโยชน์สูงสุด ทั้งนี้
  เพื่อขยายขีดความสุขของทุกคนในครอบครัว โดยสามารถเลือกความสุขในแบบ 1 -2 ห้องนอน
  ขนาด 35 - 70 ตร.ม.ราคาเริ่มต้น 1.89 ล้านบาท
  พร้อมสรรพด้วยสิ่งอำนวยความสะดวกหลากหลาย ห้องโถงขนาดใหญ่ ห้องสมุด จากุชชี่
  สระน้ำว่ายฟรีฟอร์ม ห้องออกกำลังกาย ลู่วิ่ง ที่จอดรถยนต์ และระบบรักษาความปลอดภัยตลอด
  24 ชั่วโมง โครงการนี้มีมูลค่าประมาณ 1,700 ล้านบาท ปัจจุบันอญู่ระหว่างการก่อสร้างในเฟสที่
  1 จำนวน 265 ยูนิต มูลค่าประมาณ 660 ล้านบาท คาดว่าจะก่อสร้างเสร็จ
  และส่งมอบให้กับลูกค้าได้ในปลายปี 2560

  โครงการนี้ดำเนินการในนาม บริษัท ชาญอิสสระ วิภาพล จำกัด ซึ่งเป็นบริษัทย่อย

  1.14 โรงแรมบาบาบีช คลับ หัวหิน(BABA BEACH CLUB HUAHIN)
  เป็นโครงการโรงแรมซึ่งตั้งอยู่ในบริเวณเดียวกันกับ บ้านพักตากอากาศในระดับ Luxury
  ริมทะเลหัวหิน-ชะอำ เป็นส่วนหนึ่งของโครงการ ทิวทะเล เอสเตท (Thew Talay Estate)
  ที่อยู่อาศัยรูปแบบ Pool Villa และ Pool Suite มูลค่าโครงการ 1,800 ล้านบาท
  ปัจจุบันอยู่ระหว่างการก่อสร้างในส่วนหน้าหาด ซึ่งคาดว่าจะเสร็จในปลายปี 2560
  และเริ่มเปิดดำเนินการได้
  ส่วนของโรงแรมโซนด้านหลังจะทยอยก่อกร้างในภายหลังจากส่วนแรกดำเนินการแล้วเสร็จ

  โครงการนี้ดำเนินการในนาม บริษัท ร่วมอิสสระ ดีเวล็อปเมนท์ จำกัด ซึ่งเป็นบริษัทย่อย

  1.15 โครงการ “บาบา บีชคลับ ภูเก็ต” (Baba Beach Club Phuket) ประกอบด้วย 2
  โครงการตั้งอยู่บริเวณหาดนาใต้ ตำบลโคกกลอย อำเภอตะกั่วทุ่ง จังหวัดพังงา บนเนื้อที่ 42 ไร่
  ติดชายหาดที่เป็นธรรมชาติสวยงาม โอบล้อมด้วยสวนมะพร้าวและต้นไม้ท้องถิ่นที่ร่มรื่น โครงการ
  “บาบา บีชคลับ ภูเก็ต” จะประกอบด้วย Beach front villa ที่เป็นบ้านพักตากอากาศ 5
  ห้องนอน ติดชายหาดริมทะเล จำนวน 6 หลัง ซึ่งปัจจุบันได้เปิดสำนักงานขาย
  โดยมีห้องตัวอย่างแบบ Pool Suite และ Beach front villa
  โดยมีส่วนที่จะเปิดให้บริการเป็นโรงแรมซึ่งประกอบด้วย Beach Club ห้องพักริมชายหาด
  และห้องพักแบบ Pool villa และ Pool suite ที่โอบล้อมด้วย

  สวนธรรมชาติ และสระว่ายน้ำขนาดใหญ่ ซึ่งจะเปิดให้บริการตั้งแต่ปลายปี 2559
  เพื่อรองรับนักท่องเที่ยวที่จำนวนเพิ่มมากขึ้นทุกปี โครงการนี้มีมูลค่าประมาณ 3,000 ล้านบาท
  ปัจจุบันมียอดจำหน่ายในส่วนของวิลล่าแล้วประมาณร้อยละ 20
  และในส่วนของโรงแรมได้ดำเนินการก่อสร้างแล้วคาดว่าจะแล้วเสร็จและดำเนินการได้ตอนปลายปี
  2560

  โครงการนี้ดำเนินการในนาม บริษัท อิสสระ จุนฟา จำกัด ซึ่งเป็นบริษัทย่อย

2.ธุรกิจขาย ให้เช่าระยะยาว และให้เช่าอาคารสำนักงานและศูนย์การค้า

ปัจจุบันบริษัทดำเนินการอยู่ คือ ธุรกิจให้เช่าอาคารสำนักงานและศูนย์การค้า
“โครงการชาญอิสสระทาวเวอร์ ถนนพระรามที่สี่ และโครงการชาญอิสสระ ทาวเวอร์ 2
ถนนเพชรบุรีตัดใหม่” บริษัทบริหารพื้นที่เช่าประมาณ 34,513.29 ตารางเมตร
โดยเป็นพื้นที่ของบริษัท 3,825.61 ตารางเมตร และรับจ้างกองทุนรวมอสังหาริมทรัพย์บางกอก
บริหาร 30,687.68 ตารางเมตร ณ สิ้นปี 2559 มีอัตราการเช่าพื้นที่ประมาณ 90%
ของพื้นที่ให้เช่าทั้งหมด โดยมีลูกค้าหลักซึ่งเป็นบริษัทชั้นนำ เช่า Siemens และ Sumsung Life
Insurance เป็นต้น

3.ธุรกิจการประกอบกิจการโรงแรม

  ธุรกิจประกอบกิจการโรงแรม ในไตรมาสที่ 3 ของปี 2549 บริษัท ชาญอิสสระ เรสซิเดนซ์
  จำกัด ซึ่งเป็นบริษัทย่อยได้เริ่มประกอบกิจการโรงแรม ในโครงการศรีพันวา จังหวัดภูเก็ต
  เป็นโรงแรมประเภท Boutiique Hotel ในนามโรงแรมศรีพันวา
  และได้รับใบอนุญาตให้ดำเนินการประกอบกิจการโรงแรมเป็นที่เรียบร้อย โดยใช้ Pool Villa
  จำนวน 11 หลัง ซึ่งประกอบไปด้วยห้องนอน จำนวน 18 ห้อง และก่อสร้างเพิ่มในเฟสที่สาม อีก
  23 หลัง ซึ่งแล้วเสร็จ ในปี 2552 เปิดเป็นห้องพักให้กับลูกค้าทั้งชาวไทย และชาวต่างชาติ
  จนเป็นที่นิยมของชาวต่างชาติในระดับที่น่าพอใจ ต่อมาในปี 2556
  บริษัทฯได้ขายส่วนของโรงแรมศรีพันวา ซึ่งประกอบไปด้วยที่ดินประมาณ 21 ไร่ 2 งาน 55
  ตารางวา พร้อมสิ่งปลูกสร้าง และห้องพัก Pool Villa , Family Suite และ Luxury
  Villa จำนวน 38 ยูนิต และห้องพักแบบ Service Apartment จำนวน 7 ยูนิต
  และสิ่งอำนวยความสะดวกต่างๆที่เกี่ยวกับการประกอบกิจการโรงแรมศรีพันวา
  ให้แก่กองทุนรวมอสังหาริมทรัพย์โรงแรมศรีพันวา โดยบริษัทถือหน่วยลงทุนในกองทุนรวมประมาณ
  ร้อยละ 30 และเช่าโรงแรมศรีพันวากลับมาบริหารเป็นระยะเวลา 15 ปี
  โดยมีค่าเช่าคงที่ตามที่ได้ตกลงกันไว้ ปัจจุบันกองทุนรวมอสังหาริมทรัพย์โรงแรมศรีพันวา
  ได้แปลงสภาพเป็นกองทรัสต์ ในชื่อ ทรัสต์เพื่อการลงทุนในอสังหาริมทรัพย์ โรงแรมศรีพันวา
  เมื่อเดือน ธันวาคม 2559 ที่ผ่านมา นอกจากนี้ยังดำเนินการก่อสร้างโรงแรมซึ่งมีห้องพักแบบ
  POOL SUITE เพิ่มเติมอีกจำนวน 30 ห้อง และขายเข้า ทรัสต์เพื่อการลงทุนในอสังหาริมทรัพย์
  โรงแรมศรีพันวา ในเดือน ธันวาคม 2559 เช่นกัน พร้อมบ้านพักตากอากศ X 29 มูลค่าประมาณ
  1,300 ล้านบาท

4.ธุรกิจรับบริหารอาคารสำนักงาน
นิติบุคคลอาคารชุด/บ้านจัดสรรและบริหารโครงการอสังหาริมทรัพย์

บริษัทได้รับแต่งตั้งจากกองทุนรวมอสังหาริมทรัพย์บางกอก เป็นผู้บริหารอสังหาริมทรัพย์
และผู้จัดการทรัพย์สินของกองทุนฯ ซึ่งประกอบไปด้วยห้องชุดในอาคารชาญอิสสระทาวเวอร์ และ
อาคารชาญอิสสระทาวเวอร์ 2 รวมพื้นที่ทั้งหมด 30,687.68 ตารางเมตร เป็นระยะเวลา 10 ปี
ปัจจุบันนอกจากนี้บริษัทได้รับจ้างบริหารงานด้านการเงินและการบัญชี
รวมทั้งการจัดการโครงการของบริษัท อินเตอร์ เนชั่นแนล รีซอร์ท ดีเวลลอปเมนท์ จำกัด

สำหรับการบริหารนิติบุคคลอาคารชุดหรือบ้านจัดสรร
บริษัทและบริษัทในเครือรับบริหารงานให้กับคอนโดมิเนียม บ้านจัดสรรต่าง ๆ
ที่บริษัทและบริษัทในเครือได้ทำการพัฒนาโครงการ อาทิ อิสสระแอ็ทฟอร์ตี้ทู สุขุมวิท, ดิ อิสสระ
ลาดพร้าว และคอโดมิเนียมตากอากาศในโครงการ ทิวทะเลเอสเตททั้งหมด เป็นต้น

บริษัทมีเงินลงทุนในบริษัทย่อย บริษัทที่เกี่ยวข้องกัน และกองทุนรวมอสังหาริมทรัพย์ ดังนี้

+------------------------+------------+-----------+--------+--------+
| ชื่อบริษัท                 | ทุนที่เ       | จำนวนหุ้น   | มูลค่า   | สัดส่วนก |
|                        | รียกชำระแล้ว | ที่ถือครองอยู่ | ที่ตราไว้ | ารถือหุ้น |
| Company Names          |            |           |        | (%)    |
|                        | (ล้านบาท)   | Total     | (บาท)  |        |
|                        |            | shares    |        | Shareh |
|                        | Total paid |           | Par    | olding |
|                        | registered |           | value  |        |
|                        |            |           |        | Perc   |
|                        | Capital    |           | (Baht) | entage |
|                        | (million)  |           |        |        |
|                        |            |           |        | %      |
+------------------------+------------+-----------+--------+--------+
| บริษัท ชาญอิสสระ เรสซิเดนท์ | 140.00     | 1,195,000 | 100    | 85.364 |
| จำกัด                   |            |           |        |        |
|                        |            |           |        |        |
| Charn Issara Residence |            |           |        |        |
| Co., Ltd.              |            |           |        |        |
+------------------------+------------+-----------+--------+--------+
| บริษัท ซี.ไอ.เอ็น. เอสเตท  | 250.00     | 1,499,996 | 100    | 60.000 |
| จำกัด                   |            |           |        |        |
|                        |            |           |        |        |
| C.I.N. Estate Co.,     |            |           |        |        |
| Ltd.                   |            |           |        |        |
+------------------------+------------+-----------+--------+--------+
| บริษัท ชาญอิสสระ วิภาพล    | 100.00     | 499,9976  | 100    | 50.000 |
| จำกัด                   |            |           |        |        |
|                        |            |           |        |        |
| Charn Issara Vipaphol  |            |           |        |        |
| Co., Ltd.              |            |           |        |        |
+------------------------+------------+-----------+--------+--------+
| บริษัท ร่วมอิสสระ จำกัด     | 80.00      | 399,996   | 100    | 50.000 |
|                        |            |           |        |        |
| Issara United Co.,     |            |           |        |        |
| Ltd.                   |            |           |        |        |
+------------------------+------------+-----------+--------+--------+
| บริษัท ศรีพันวา แมเนจเมนท์  | 30.0       | 3,000,000 | 10     | 85.364 |
| จำกัด                   |            |           |        |        |
|                        |            |           |        |        |
| Sri panwa Management   |            |           |        |        |
| Co.,Ltd.               |            |           |        |        |
+------------------------+------------+-----------+--------+--------+
| บริษัท อิสสระ จุนฟา จำกัด   | 420.00     | 2,940,000 | 100    | 70.00  |
|                        |            |           |        |        |
| Issara Junfa Co., Ltd. |            |           |        |        |
+------------------------+------------+-----------+--------+--------+
| บริษัท ร่วมอิสสระ          | 157.50     | 1,799,996 | 100    | 50.00  |
| ดีเวล็อปเมนท์ จำกัด        |            |           |        |        |
|                        |            |           |        |        |
| Issara United          |            |           |        |        |
| Development CO., Ltd.  |            |           |        |        |
+------------------------+------------+-----------+--------+--------+
| บริษัท ชาญอิสสระ รีท       | 10         | 1,000,000 | 10     | 100    |
| แมเนจเมนท์ จำกัด         |            |           |        |        |
|                        |            |           |        |        |
| Charn Issara REIT      |            |           |        |        |
| Management Co., Ltd.   |            |           |        |        |
+------------------------+------------+-----------+--------+--------+
| บริษัท อินเตอร์เนชั่นแนล     | 1,757.95   | 2,810,695 | 100    | 1      |
| รีซอร์ท                  |            |           |        | 5.9889 |
|                        |            |           |        |        |
| ดีเวลลอปเมนท์ จำกัด       |            |           |        |        |
|                        |            |           |        |        |
| International          |            |           |        |        |
| Resources Development  |            |           |        |        |
|                        |            |           |        |        |
| Co., Ltd.              |            |           |        |        |
+------------------------+------------+-----------+--------+--------+
| บริษัท ฮิดะ กริล จำกัด      | 13.00      | 47,060    | 100    | 36.20  |
|                        |            |           |        |        |
| Hida Grill Co., Ltd.   |            |           |        |        |
+------------------------+------------+-----------+--------+--------+
| กองทุนรวมอสังหาริมทรัพย์    | 1,000.00   | 3         | 10     | 33.300 |
| บางกอก                 |            | 3,300,000 |        |        |
|                        |            |           |        |        |
| Bangkok Commercial     |            |           |        |        |
| Property Fund          |            |           |        |        |
+------------------------+------------+-----------+--------+--------+
| ทรัสต์เ                  | 3,156.80   | 2         | 11.31  | 10.000 |
| พื่อการลงทุนในอสังหาริมทรัพย์ |            | 7,906,352 |        |        |
| โรงแรมศรีพันวา           |            |           |        |        |
|                        |            |           |        |        |
| SRI PANWA HOSPITALITY  |            |           |        |        |
| REAL ESTATE INVESTMENT |            |           |        |        |
| TRUST                  |            |           |        |        |
+------------------------+------------+-----------+--------+--------+

บริษัทย่อยและบริษัทที่เกี่ยวข้องกันมี 10 บริษัทดังนี้

1.  บริษัท ชาญอิสสระ เรสซิเดนท์ จำกัด ประกอบธุรกิจพัฒนาอสังหาริมทรัพย์เพื่อขาย
    ปัจจุบันอยู่ระหว่างการพัฒนา “โครงการศรีพันวา”
    ซึ่งเป็นโครงการบ้านพักตากอากาศเฟสที่1และ 2 มูลค่า 1,600 ล้านบาท บนเนื้อที่ประมาณ
    80 ไร่ และเฟสที่ 3 และ 4 มูลค่ากว่า 1,500 และ 1,400 ล้านบาทตามลำดับ
    ตั้งอยู่ที่แหลมพันวา จังหวัดภูเก็ต ล้อมรอบด้วยวิวทะเลและเกาะน้อยใหญ่โดยรอบ
    กลุ่มลูกค้าของโครงการศรีพันวา คือ
    ชาวต่างชาติและชาวไทยที่นิยมการใช้ชีวิตในจังหวัดภูเก็ตซึ่งเป็นสถานตากอากาศที่มีชื่อเสียงติดอันดับโลก
    การก่อสร้างปัจจุบัน ดำเนินการก่อสร้างเสร็จแล้วในสามเฟส คงเหลือส่วนบ้านพักอาศัยจำนวน
    7 หลังซึ่งสร้างเสร็จแล้วจำนวน 2 หลัง ขายแล้ว 2 หลัง คงเหลือยังไม่ได้ก่อสร้างอีก 5
    หลัง ในปี 2556 บริษัทฯได้ขายส่วนของโรงแรมศรีพันวา ซึ่งประกอบไปด้วยที่ดินประมาณ 21
    ไร่ 2 งาน 55 ตารางวา พร้อมสิ่งปลูกสร้าง และห้องพัก Pool Villa , Family Suite
    และ Luxury Villa จำนวน 38 ยูนิต และห้องพักแบบ Service Apartment จำนวน 7
    ยูนิต และสิ่งอำนวยความสะดวกต่างๆ ที่เกี่ยวกับการประกอบกิจการโรงแรมศรีพันวา
    ให้แก่กองทุนรวมอสังหาริมทรัพย์โรงแรมศรีพันวา (SPWPF)
    โดยบริษัทถือหน่วยลงทุนในกองทุรวมประมาณ ร้อยละ 30
    และเช่าโรงแรมศรีพันวากลับมาบริหารเป็นระยะเวลา 15 ปี
    โดยมีค่าเช่าคงที่ตามที่ได้ตกลงกันไว้ และในปี 2557
    บริษัทได้ดำเนินการก่อสร้างโรงแรมเฟสใหม่ โดยจะพัฒนาเป็นห้องพักแบบ POOL SUITE
    เพิ่มเติมอีกประมาณ 30 ห้อง
    เพื่อรองรับการขยายตัวของนักท่องเที่ยวที่เดินทางมาภูเก็ตที่มีแนวโน้มสูงขึ้นทุกปี
    โดยปัจจุบันก่อสร้างเสร็จและดำเนินการแล้วในปลายปี 2558 มา
    ปัจจุบันกองทุนรวมอสังหาริมทรัพย์โรงแรมศรีพันวา ได้แปลงสภาพเป็นกองทรัสต์ ในชื่อ
    ทรัสต์เพื่อการลงทุนในอสังหาริมทรัพย์ โรงแรมศรีพันวา เมื่อเดือน ธันวาคม 2559 ที่ผ่านมา
    นอกจากนี้ โรงแรมในส่วนที่สอง ซึ่งมีห้องพักแบบ POOL SUITE จำนวน 30 ห้องได้ขายเข้า
    ทรัสต์เพื่อการลงทุนในอสังหาริมทรัพย์ โรงแรมศรีพันวา ในเดือน ธันวาคม 2559 เช่นกัน
    พร้อมบ้านพักตากอากศ X 29 มูลค่าประมาณ 1,300 ล้านบาท
    สำหรับโครงการบ้านพักอาศัยในเฟสที่ 4 จำนวน 6 หลัง ซึ่งอยู่ระหว่างการก่อสร้างแล้วเสร็จ
    1 หลัง มูลค่ากว่า 340 ล้านบาท โดยจำหน่ายไปแล้ว คาดว่าจะโอนกรรมสิทธิ์ให้กับลูกค้าได้
    ในปี 2561

2.  บริษัท ซี.ไอ.เอ็น. เอสเตท จำกัด ประกอบธุรกิจพัฒนาอสังหาริมทรัพย์เพื่อขาย
    ปัจจุบันอยู่ได้พัฒนาแล้วเสร็จสำหรับ โครงการ The Issara Ladprao
    เป็นคอนโดมิเนียมขนาดใหญ่ บนเนื้อที่เกือบ 5 ไร่ บนถนนลาดพร้าว ระหว่าง ซอยลาดพร้าว
    12 และ ลาดพร้าว 14 คอนโดมิเนียม สูง 47 ชั้น 1 อาคาร จำนวน 561 ยูนิต
    ห่างจากสถานีรถไฟฟ้าใต้ดินลาดพร้าวเพียง 300 เมตร มูลค่าโครงการประมาณ 2,700 ล้าน
    และเมื่อต้นปี 2556 ได้มีการเปิดตัวโครงการ อิซซี่ คอนโด สุขสวัสดิ์
    อีกหนึ่งแบรนด์ของกลุ่มชาญอิสสระ บนถนนสุขสวัสดิ์
    ใกล้กับสถานีรถไฟฟ้าสายสีม่วงที่จะเกิดขึ้นในอนาคต อาคารมีความสูง 24 ชั้น บนเนื้อที่ 4 ไร่
    พื้นที่ใช้สอยของห้องชุดมีตั้งแต่ 21 ตร.ม. ถึง 55 ตร.ม. ในระดับราคาล้านกว่าบาท
    แต่มากด้วยคุณภาพของพื้นที่ส่วนกลาง อาทิ ล็อบบี้ขนาดใหญ่ สระว่ายน้ำหรู พร้อมสวนลอยฟ้า
    และ Sky Garden ที่ทำให้ได้สัมผัสอากาศที่สดชื่นบนชั้นสูงสุดของอาคาร
    พร้อมระบบรักษาความปลอดภัยที่เหนือระดับ
    และระบบคีย์การ์ดที่ควบคุมการเข้าออกได้อย่างสมบูรณ์แบบ ได้รับการตอบรับอย่างดี
    ปัจจุบันมียอดขายล้วกว่าร้อยละ 80 และได้ดำเนินการก่อสร้างโดย บริษัท อิตาเลียนไทย
    ดีเวล็อปเมนต์ จำกัด (มหาชน)
    ปัจจุบันก่อสร้างแล้วเสร็จและทยอยส่งมอบกรรมสิทธิ์ให้แก่ลูกค้าแล้ว ตั้งแต่ไตรมาสที่ 4 ของปี
    2558 นอกจากนี้ ในปี 2559 บริษัทได้เปิดตัวโครงการบ้านอิสสระ
    บางนาติดถนนใหญ่ใกล้เมกะบางนาบนเนื้อที่ 24 ไร่บ้านเดี่ยว 2 และ 3 ชั้น พื้นที่ใช้สอย
    332.5 ถึง 697 ตร.ม.ที่แวดล้อมด้วยธรรมชาติเขียวขจี
    ถ่ายทอดจากรุ่นสู่รุ่นโดยผู้ออกแบบชั้นนำ ด้วยฟังก์ชั่นใช้สอยที่ครบครัน พร้อมคลับเฮาส์ที่โอ่โถง
    สระว่ายน้ำขนาดใหญ่ ฟิตเนสที่ทันสมัย พร้อมโซน Amphitheater
    ที่ช่วยสร้างความสัมพันธ์ของแต่ละครอบครัว และลู่วิ่งรอบหมู่บ้าน
    สวนที่ร่มรื่นช่วยให้เวลาแห่งการพักผ่อนเปี่ยมล้นด้วยความสุข ราคาเริ่มต้น 38 ล้านบาท
    ปัจจุบันอยู่ระหว่างการก่อสร้างบ้านตัวอย่าง

3.  บริษัท ชาญอิสสระ วิภาพล จำกัด ประกอบธุรกิจพัฒนาอสังหาริมทรัพย์เพื่อขาย
    ปัจจุบันกำลังพัฒนาอยู่ 2 โครงการ และเสร็จแล้ว 1 โครงการคือ โครงการอิสสระ วิลเลจ
    เป็นทาวน์โฮมแนวคิดใหม่ ให้คุณได้ใช้ชีวิตใกล้ชิดธรรมชาติโอบล้อมด้วยสวนสวย
    และสระว่ายน้ำ บรรยากาศสงบเงียบ เป็นส่วนตัว ด้วยจำนวนเพียง 35 ยูนิต
    รูปแบบอาคารโดดเด่นด้วยการออกแบบพื้นที่ใช้สอยที่ครบครัน และมีความสุขกับสัตว์เลี้ยงแสนรัก
    “ อิสสระวิลเลจ” ตั้งอยู่บนถนนเพชรเกษม กม. 212 ไม่ไกลจากสี่แยกชะอำ
    และใกล้ชายหาดเพียง 300 เมตร บนที่ดินขนาด 4 ไร่ แวดล้อมด้วยโรงแรม 5 ดาว เช่น
    โรงแรมวิรันดา สปริงฟิลด์แอดซี โรงแรมรีเจนท์ และห่างจากสนามกอล์ปาล์มฮิล เพียง 5
    นาที ด้วยมูลค่าโครงการ 160 ล้านบาท พร้อมให้ชาวไทยและชาวต่างชาติมาเป็นเจ้าของแล้ว
    ปัจจุบันคงเหลือเพียง 4 ยูนิตสุดท้าย โครงการที่ 2 ได้แก่โครงการ ดิ อิสสระ เชียงใหม่
    เป็นคอนโดมิเนียมหรูประกอบด้วยอาคาร 7 ชั้น 4 อาคาร จำนวนห้องทั้งหมด 570 ยูนิต
    โดยแต่ละยูนิตได้รับการออกแบบอย่างชาญฉลาดเพื่อการใช้สอยพื้นที่ให้ได้ประโยชน์สูงสุด ทั้งนี้
    เพื่อขยายขีดความสุขของทุกคนในครอบครัว โดยสามารถเลือกความสุขในแบบ 1 -2 ห้องนอน
    ขนาด 35 - 70 ตร.ม.ราคาเริ่มต้น 1.89 ล้านบาท
    พร้อมสรรพด้วยสิ่งอำนวยความสะดวกหลากหลาย ห้องโถงขนาดใหญ่ ห้องสมุด จากุชชี่
    สระน้ำว่ายฟรีฟอร์ม ห้องออกกำลังกาย ลู่วิ่ง ที่จอดรถยนต์ และระบบรักษาความปลอดภัยตลอด
    24 ชั่วโมง และโครงการล่าสุดได้แก่ โครงการอิสสระ คอลเล็คชั่น สาทร เป็น
    คอนโดมิเนียมพักอาศัยสูง 7 ชั้น อันหรูหรา เพียบพร้อมด้วยคุณสมบัติระดับพรีเมี่ยม
    บนทำเลทองของถนนสาทร อันแสนสะดวกสบายที่เหนือความคาดหมายของคุณ
    ผลงานชิ้นเอกอีกหนึ่งโครงการของ ชาญ อิสสระกรุ๊ป
    เจ้าของรางวัลผู้พัฒนาอสังหาริมทรัพย์ทั้งในกรุงเทพฯ และเมืองตากอากาศ ชั้นแนวหน้า
    ของประเทศด้วยจำนวนเพียง 33 ยูนิต ซึ่งประกอบด้วยแบบ 2-3 ห้องนอน และแบบดูเพล็ค 3
    ห้องนอน อิสสระ คอลเล็คชั่น สาทร
    ยังเหมาะเป็นบ้านสำหรับครอบครัวอย่างแท้จริงด้วยพื้นที่อันกว้างขวางของห้องครัว
    ทั้งแบบตะวันตก และครัวไทยในบางยูนิต ระยะห่างจากฝ้า
    และพื้นที่สูงกว่ามาตรฐานรวมทั้งพื้นที่ใช้สอยที่มากเกินกว่า 100 ตารางเมตรของแต่ละยูนิต
    สร้างความรู้สึกที่เป็นบ้านให้แก่ผู้อยู่อาศัย เพื่อความเป็นส่วนตัว เติมเต็มไลฟ์สไตล์อันหรูหรา
    บางยูนิตมีลิฟต์ส่วนตัว และตกแต่งอย่างงดงามด้วยเอกลักษณ์ที่ไม่ซ้ำแบบกัน
    คาดว่าจะสามารถโอนกรรมสิทธิ์ให้กับลูกค้าที่จองซื้อไว้ได้ในไตรมาสที่ 1 ของปี 2560

4.  บริษัท ร่วมอิสสระ จำกัด โดยเกิดจากการผสานมือกันระหว่าง บริษัท ชาญอิสสระ
    ดีเวล็อปเมนท์ จำกัด (มหาชน) กับบริษัท สหพัฒนพิบูลย์ จำกัด (มหาชน) และบริษัท ไอซีซี
    อินเตอร์เนชั่นแนล จำกัด (มหาชน) ซึ่งเป็นที่รู้จักกันอย่างกว้างขวางมายาวนาน
    ประกอบธุรกิจพัฒนาอสังหาริมทรัพย์เพื่อขาย ปัจจุบันกำลังพัฒนาเสร็จไปแล้ว 3
    โครงการตั้งอยู่ที่ กม.209 อำเภอชะอำได้แก่ โครงการบ้านทิวทะเล เฟส 1 (Aqua
    Marine) เป็นบีชฟร้อนท์คอนโดมิเนียมสไตล์วิลล่ามูลค่ากว่า 2,000 ล้านบาท
    ครบครันด้วยสิ่งอำนวยความสะดวก เพื่อตอบสนองกลุ่มลูกค้าระดับบีบวกถึงเอ บน พื้นที่ 13 ไร่
    ติดริมทะเล หน้ากว้าง 57 เมตร ขับรถจากตัวเมืองหัวหินเพียง 10 นาที
    อาคารเรียงตัวแบบเล่นระดับวางเอียงรับกับหน้าหาดเพื่อเปิดรับทิวทัศน์ของชายหาดได้อย่างเต็มที่
    ประกอบด้วยอาคาร Low Rise 4 ชั้น 4 อาคาร และ 15 ชั้น 1 อาคาร ด้วยห้องพักแบบ 1
    – 3 ห้องนอน พื้นที่ขนาด 44-193 ตารางเมตร รวมจำนวนทั้งสิ้น 270 ยูนิต ราคาเริ่มต้นที่
    2.9 – 40 ล้านบาท เอกลักษณ์อันโดดเด่นของทุกยูนิต
    คือโอบล้อมไปด้วยความเขียวขจีแห่งภูมิทัศน์โดยรอบ
    และเปิดกว้างรับทัศนียภาพของท้องทะเลด้วยพื้นที่ใช้สอยลงตัวครบครันตามแนวคิด Natural
    Contemporary ออกแบบโดยบริษัท ฮาบิต้า ที่มีชื่อเสียง
    โครงการบ้านทิวทะเลนี้คาดว่าจะแล้วเสร็จในปี 2557
    การันตีรางวัลด้านอสังหาริมทรัพย์ระดับสากล จาก International Property Awards
    ด้วย 2 คือ Best Condominium และ Best Leisure Development of Thailand
    สำหรับโครงการนี้ได้เริ่มโอนกรรมสิทธิ์ให้แก่ลูกค้าแล้วตั้งแต่ไตรมาสที่ 4 ของปี 2557
    โครงการที่สองได้แก่โครงการบ้านทิวทะเล เฟส 2 (Blue Sapphire) บนพื้นที่ 15 ไร่
    ริมชายหาดประกอบด้วยสามอาคาร เป็นอาคารสูง 4 ชั้น สองอาคาร และอาคารสูง 15 ชั้น
    1 ด้วยห้องพักแบบ 1 – 3 ห้องนอน พื้นที่ขนาด 36 - 159 ตารางเมตร รวมจำนวนทั้งสิ้น
    421 ยูนิต ราคาเริ่มต้นที่ 2.9 – 21 ล้านบาท ซึ่งได้รับการออกแบบอย่างสวยงามในสไตล์
    Aqua Contemporary โดย Habita Architect บริษัทสถาปนิกอันเลื่องชื่อ
    ด้วยแรงบันดาลใจจากสายน้ำ
    บ้านทิวทะเลจึงแวดล้อมด้วยภูมิทัศน์อันร่มรื่นของสวนและพรรณไม้ที่เขียวชอุ่ม
    สลับกับสระบัวอันงดงามและสระว่ายน้ำรูปทรงอิสระ
    พร้อมเปิดมุมมองให้ผู้อาศัยได้ดื่มด่ำกับทัศนียภาพของเกลียวคลื่น
    สร้างความรู้สึกเป็นหนึ่งเดียวกับธรรมชาติแวดล้อมอันสงบงาม แล้วเสร็จในปี 2558
    และโครงการที่สามได้แก่โครงการ BLU
    เป็นคอนโดมิเนียมที่พักอาศัยต่อจากสองโครงการคุณภาพ บ้านทิวทะเล Aqua Marin และ
    Blue Sapphire คอนโดมิเนียมที่ดีที่สุดของประเทศไทยซึ่งได้รับรางวัลสองปีซ้อนจาก The
    International Property Awards ของบริษัท ร่วมอิสสระ จำกัด
    ผู้พัฒนาอสังหาริมทรัพย์ริมชายหาดชะอำที่สวยงามและเป็นส่วนตัว
    โดดเด่นด้วยการออกแบบภูมิทัศน์ภายใต้แนวคิดของชีวิตชายหาดท่ามกลางกลุ่มเกาะปะการัง(Atoll)
    เฉกเช่น มัลดีฟส์ เพื่อสร้างบรรยากาศของทะเลเขตร้อนที่เต็มไปด้วยเสน่ห์น่าหลงไหล
    เพียงก้าวแรกที่เข้ามาใน BLU คุณจะได้สัมผัสกับความ
    เรียบหรูมีสไตล์ของสถาปัตยกรรมทางเข้าด้านหน้าด้วยพรรณไม้น้อยใหญ่
    ทอดตัวจากทางเข้าสู่ล็อบบี้ที่มองเห็นสระในมุมว่ายน้ำสวยกว้าง
    โอบล้อมตัวอาคารที่พักที่เน้นความร่มรื่นเพื่อวันพักผ่อนอย่างแท้จริง บนพื้นที่ 7 ไร่
    ริมชายหาดด้วยอาคารสูง 21 ชั้น ห้องพักแบบ 1 – 2 ห้องนอน พื้นที่ขนาด 30 - 60
    ตารางเมตร ราคาที่เป็นเจ้าของได้ง่าย เริ่มต้นเพียง 1.89 ล้านบาท
    ปัจจุบันได้ก่อสร้างเสร็จและทยอยโอนกรรมสิทธิ์ให้กับลูกค้าแล้วตั้งแต่ปลายปี 2559
    สำหรับโครงการที่กำลังพัฒนาได้แก่ บาบาบีช คลับ หัวหิน โครงการบ้านพักตากอากาศในระดับ
    Luxury ริมทะเลหัวหิน-ชะอำ เป็นส่วนหนึ่งของโครงการ ทิวทะเล เอสเตท (ThewTalay
    Estate) ที่อยู่อาศัยรูปแบบ Pool Villa ใหม่ล่าสุดที่ได้รับการพัฒนาแบบและก่อสร้างโดย
    บริษัท ร่วมอิสสระ หนึ่งในบริษัท ชาญอิสสระ ดีเวล็อปเมนท์ จำกัด (มหาชน)
    ผู้พัฒนาอสังหาริมทรัพย์ชั้นนำของไทย บาบาบีช คลับ หัวหิน
    มีจุดเด่นทั้งทำเลที่ตั้งและการออกแบบที่แตกต่างจากบ้านพักตากอากาศทั่วไป
    เน้นความเป็นส่วนตัว และความสะดวกสบายในการพักผ่อนอย่างแท้จริงแก่ผู้อยู่อาศัย
    รูปแบบบ้าน Neo Colonial style
    โดดเด่นทั้งรูปลักษณ์หน้าตาและการออกแบบพื้นที่ใช้สอยประกอบกับพื้นที่ส่วนกลางแบบจัดเต็ม
    อีกทั้งยังมี Rental Program สามารถให้ผลการตอบแทนในการลงทุนได้
    บริหารและดูแลโดยโรงแรมศรีพันวา ภูเก็ต
    ซึ่งมีประสบการณ์ในการบริหารจัดการด้านโรงแรมมากกว่า 10 ปีและเป็นที่ยอมรับ
    การันตีโดยรางวัลระดับโลกมากมาย บาบาบีช คลับ หัวหิน มีลักษณะเป็น บ้านเดี่ยว
    2 ชั้นมีสระว่ายน้ำ ขนาดพื้นที่ใช้สอยตั้งแต่ 279 – 525 ตร.ม. ขนาดที่ดิน 111 –
    197 ตร.วา ในราคาเริ่มต้น 42.9 – 80 ล้านบาทคาดว่าจะแล้วเสร็จภายในกลางปี 2560

5.  บริษัท ศรีพันวา แมเนจเมนท์ จำกัด ประกอบธุรกิจบริหารโรงแรม โดยในปี 2556
    ได้จัดตั้งบริษัทขึ้นเพื่อเช่าโรงแรมศรีพันวาทั้งในส่วนที่ 1 และ 2
    จากทรัสต์เพื่อการลงทุนในอสังหาริมทรัพย์ โรงแรมศรีพันวา มาบริหารเป็นระยะเวลา 15 ปี
    โดยมีค่าเช่าคงที่ตามที่ได้ตกลงกันไว้ บริษัทนี้ถือหุ้นร้อยละ 100 โดยบริษัท ชาญอิสสระ
    เรสซิเดนซ์ จำกัด ซึ่งเป็นบริษัทย่อย

6.  บริษัท ร่วมอิสสระ ดีเล็อปเมนท์ จำกัด เช่นเดียวกับ บริษัท ร่วมอิสสระ จำกัด
    ซึ่งเกิดจากการผสานมือกันระหว่าง บริษัท ชาญอิสสระ ดีเวล็อปเมนท์ จำกัด (มหาชน)
    กับบริษัท สหพัฒนพิบูลย์ จำกัด (มหาชน) และบริษัท ไอซีซี อินเตอร์เนชั่นแนล จำกัด
    (มหาชน) ซึ่งเป็นที่รู้จักกันอย่างกว้างขวางมายาวนาน
    โดยมีวัตถุประสงค์จะร่วมกันประกอบธุรกิจพัฒนาและดำเนินกิจการด้านโรงแรม
    โดยโครงการแรกจะดำเนินการก่อสร้างโรงแรม บริเวณชายหาดชะอำ จังหวัดเพชรบุรี
    ปัจจุบันอยู่ระหว่างการดำเนินการก่อสร้างโรงแรมในส่วนแรกที่ติดดชายหาด

7.  บริษัท อิสสระ จุนฟา จำกัด เป็นการร่วมลงทุนระหว่างบริษัท ชาญอิสสระ ดีเวล็อปเมนท์
    จำกัด (มหาชน) กับบริษัท จุนฟา เรียลเอสเตท จำกัด จากสาธารณรัฐประชาชนจีน
    โดยจะร่วมกันพัฒนาโครงการอสังหาริมทรัพย์เพื่อขาย และโรงแรม ภายใต้ชื่อ BABA BEACH
    CLUB PHUKET ซึ่งตั้งอยู่บริเวณหาดนาใต้ ตำบลโคกกลอย อำเภอตะกั่วทุ่ง จังหวัดพังงา
    บนเนื้อที่ 42 ไร่ ติดชายหาดที่เป็นธรรมชาติ สวยงาม โอบล้อมด้วยสวนมะพร้าว
    และต้นไม้พื้นถิ่นที่ร่มรื่น โครงการ BABA BEACH CLUB PHUKET จะประกอบด้วย BEACH
    FRONT VILLA ที่เป็นบ้านพักตากอากาศ 5 ห้องนอน ติดชายหาดริมทะเล จำนวน 6 หลัง
    ซึ่งปัจจุบันได้เปิดสำนักงานขาย โดยมีห้องตัวอย่างแบบ POOL SUITE และ BEACH FRONT
    VILLA โดยมีส่วนที่จะเปิดให้บริการเป็นโรงแรมซึ่งประกอบด้วย BEACH CLUB,
    ห้องพักริมชายหาด และห้องพักแบบ POOLVILLA, POOL SUITE ที่โอบล้อมด้วยสวนธรรมชาติ
    และสระว่ายน้ำขนาดใหญ่ ซึ่งจะเปิดให้บริการตั้งแต่ปี 2559
    เพื่อรองรับนักท่องเที่ยวที่มีจำนวนเพิ่มขึ้นทุกปี

8.  บริษัท ชาญอิสสระ รีท แมเนจเมนท์ จำกัด ประกอบธุรกิจเป็นผู้บริหารกองทรัสต์
    ปัจจุบันเป็นผู้บริหารทรัสต์เพื่อการลงทุนในอสังหาริมทรัพย์ โรงแรมศรีพันวา มูลค่าประมาณ
    3,300 ล้านบาท

9.  บริษัท อินเตอร์เนชั่นแนล รีซอร์ท ดีเวลลอปเมนท์ จำกัด
    ประกอบธุรกิจพัฒนาอสังหาริมทรัพย์เพื่อขาย

  ปัจจุบันมีที่ดินรอการพัฒนา 923 ไร่ อยู่ใกล้กับสนามบินสุวรรณภูมิ
  ที่ดินบางส่วนได้ขายไปให้กลุ่มบริษัท

  คิง พาวเวอร์ ประมาณ 400 ไร่ ซึ่งปัจจุบันได้พัฒนาเป็นสนามโปโล ที่ใหญ่ที่สุดในประเทศไทย

  นอกจากนั้นยังพัฒนาเป็นที่อยู่อาศัย และสนามกอล์ฟ เป็นต้น

10. บริษัท ฮิดะ กริล จำกัด ประกอบธุรกิจร้านอาหาร โดยจัดตั้งขึ้น เมื่อวันที่ 5 มิถุนายน 2557
    ได้ร่วมกับบริษัท ฮอนโมโน เรสเทอรองต์ จำกัด
    ปัจจุบันประกอบธุรกิจอยู่ในอาคารชาญอิสสระทาวเวอร์ 2 ถนนเพชรบุรีตัดใหม่

2.2 การตลาดและภาวะการแข่งขัน

การตลาด

กลยุทธ์การตลาดของบริษัท

บริษัทสร้างตราสินค้า “ชาญอิสสระ”
เพื่อให้ผู้บริโภคและกลุ่มลูกค้าเป้าหมายรับทราบและจดจำถึงเอกลักษณ์ของตราสินค้าคุณภาพและบริการที่ลูกค้าจะได้รับจากตราสินค้าของชาญอิสสระ
ทำให้ปัจุบันผู้บริโภครับรู้และมีความจดจำตลอดจนมี “Brand Loyalty”
ต่อโครงการต่างๆของบริษัท

ธุรกิจพัฒนาที่อยู่อาศัยเพื่อขาย

บริษัทมีนโยบายที่จะจัดหาที่ดินเปล่าที่มีศักยภาพในการทำโครงการ
ทั้งที่ดินที่อยู่อาศัยตามแหล่งท่องเที่ยว หรือที่ดินใจกลางเมืองที่มีขนาดเหมาะสม
และดำเนินการพัฒนาที่อยู่อาศัยบนที่ดินเหล่านั้น
โดยคำนึงถึงทำเลที่มีความสะดวกในการคมนาคมเช่นใกล้รถไฟฟ้าหรือใกล้จุดขึ้นลงทางด่วน
พร้อมทั้งมีศูนย์การค้าสถานศึกษาและโรงพยาบาล
โครงการทุกโครงการจะได้รับการออกแบบอย่างพิถีพิถัน
ทั้งด้านความสวยงามลงตัวมีความทันสมัยและฟังก์ชั่นใช้สอยดี เลือกสรรวัสดุอุปกรณ์ต่างๆ
เพื่อให้ได้คุณภาพในระดับมาตรฐานที่ดี
อีกทั้งดูแลงานบริการหลังการขายต่อเนื่องทำให้โครงการได้รับความสนใจจากลูกค้าและทำให้ประสบความสำเร็จด้านการขายนอกจากนี้บริษัทจะมีการทำการส่งเสริมการขาย
อย่างต่อเนื่องเพื่อกระตุ้นการตัดสินใจซื้อจากลูกค้า

ธุรกิจขาย ให้เช่าระยะยาว และให้เช่าอาคารสำนักงานและศูนย์การค้า

สืบเนื่องจากภาวะวิกฤตทางการเมืองและเศรษฐกิจของประเทศทำให้ผู้ประกอบการชะลอการก่อสร้างอาคารสำนักงานเพื่อให้เช่า
ทำให้อุปทานในตลาดเพิ่มขึ้นไม่มาก
ความต้องการพื้นที่อาคารสำนักงานและศูนย์การค้าเริ่มขยายตัวขึ้นในขณะที่อุปทานในตลาดไม่เพียงพอที่จะรองรับความต้องการในตลาดจึงส่งผลให้อัตราค่าเช่าเพิ่มสูงขึ้น
ทั้งตลาดประมาณร้อยละ 10-15 บริษัทมีทีมงานบริหารที่มีประสบการณ์
ดูแลอาคารได้มาตรฐานเน้นคุณภาพของการบริการ จึงทำให้สามารถรักษา ลูกค้าเช่าไว้ได้

ธุรกิจรับจ้างบริหารอาคารสำนักงาน นิติบุคคลอาคารชุดบ้านจัดสรร คอนโดมิเนียม และโครงการอสังหาริมทรัพย์

บริษัทได้เน้นถึงคุณภาพของงานบริการและประสิทธิภาพของการรับจ้างบริหารอาคาร
โดยที่ผ่านมาบริษัทจะบริหารงานนิติบุคคลให้กับโครงการที่บริษัทฯ และบริษัทฯ
ในเครือที่บริษัทเป็นผู้พัฒนาเท่านั้น
อย่างไรก็ตามบริษัทสามารถรับบริหารงานนิติบุคคลอาคารชุดหรือบ้านจัดสรรที่นอกเหนือจากของกลุ่มบริษัทและบริษัทในเครือได้เช่นกันเมื่อตลาดมีการขยายตัวของอุปสงค์มากขึ้น
โดยเน้นจุดเด่นของบริษัทไปที่ความชำนาญและประสบการณ์ของผู้บริหาร
ชื่อเสียงในการประกอบธุรกิจอสังหาริมทรัพย์ และความสัมพันธ์ที่มีต่อลูกค้า
บริษัทได้รับเป็นผู้บริหารอสังหาริมทรัพย์ ของกองทุนรวมอสังหาริมทรัพย์บางกอก
และช่วยบริหารงานขายและการตลาดพื้นที่เช่าให้กับกองทุนรวมอสังหาริมทรัพย์บางกอก

ธุรกิจโรงแรมและบ้านพักตากอากาศ

“ศรีพันวา” ได้รับการคัดเลือกให้เป็นหนึ่งในห้ารีสอร์ทชั้นนำของประเทศไทย
และยังได้รับการคัดเลือกให้เป็นโรงแรมที่มีเสน่ห์แห่งหนึ่งของโลก
สถานที่ตั้งอยู่บนปลายสุดของแหลมพันวา วิลล่าของที่นี่จึงสามารถมองเห็นวิวทะเลได้รอบด้าน
อีกทั้งการออกแบบและตกแต่งที่รวมถึงการนำเทคโนโลยีใหม่ๆ
มาปรับใช้ในวิลล่าทุกหลังก็ทำให้แขกที่มาพักประทับใจตั้งแต่ก้าวแรกที่มาถึง
รวมถึงการบริการที่แตกต่าง พร้อมด้วยสิ่งอำนวยความสะดวกที่ครบครัน

เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand Awareness
ทางโรงแรมมีการโฆษณาทางสื่อสิ่งพิมพ์ สื่อทีวี สื่อออนไลน์ ฯลฯ
และมีการจัดทำแผนการส่งเสริมการขายและมีการดำเนินการอย่างต่อเนื่อง
โดยมีวัตถุประสงค์เพื่อเป็นการช่วยงานขายเพื่อเพิ่มยอดขายและสามารถเข้าถึงกลุ่มลูกค้าในประเทศสำคัญๆ
ทั่วโลก

การจัดจำหน่าย

การจัดจำหน่ายของบริษัทในธุรกิจทุกประเภท มีการใช้ช่องทางการจัดจำหน่าย 2 รูปแบบ คือ
การขายโดยตรงของทีมงานขายเน้นจุดประสงค์เพื่อรักษาความสัมพันธ์กับลูกค้าอย่างต่อเนื่อง
และการขายโดยผ่าน ตัวแทน เพื่อให้ครอบคลุมกลุ่มลูกค้าเป้าหมายได้มากขึ้น

ลักษณะลูกค้าและความสัมพันธ์ระหว่างลูกค้ากับบริษัท

ลูกค้าของบริษัทมีลักษณะเป็นลูกค้ารายใหญ่และรายย่อย ซึ่งมีความแตกต่างกันไปตามลักษณะธุรกิจ
ดังนี้

ธุรกิจพัฒนาที่อยู่อาศัยเพื่อขาย

กลุ่มลูกค้าเป้าหมายในโครงการพัฒนาที่อยู่อาศัยในเขตกรุงเทพและปริมณฑลของบริษัท
เป็นลูกค้าระดับ A+ สำหรับลูกค้าบ้านจัดสรร (ราคาบ้านตั้งแต่ 10.00 ล้านบาท ขึ้นไป)
และลูกค้าระดับ B ขึ้นไปสำหรับลูกค้า คอนโดมิเนียม
บริษัทมั่นใจว่าการสร้างความสัมพันธ์ที่ดีกับลูกค้า ไม่ว่าจะเป็นการขายสินค้าที่มีมาตรฐานให้คุณภาพที่ดี
และการให้บริการหลังการขายอย่างต่อเนื่อง
จะส่งผลให้ลูกค้าของบริษัทแนะนำสินค้าของบริษัทให้แก่ญาติพี่น้อง หรือเพื่อนฝูงต่อไป

ธุรกิจขาย ให้เช่าระยะยาว และให้เช่าอาคารสำนักงานและศูนย์การค้า

บริษัทเน้นกลุ่มเป้าหมาย 2 ประเภท คือ
กลุ่มห้างร้านที่ต้องการประกอบการค้าในอาคารโดยมีพื้นที่ให้ลูกค้าเลือกตั้งแต่ 30 ตารางเมตร
เป็นต้นไป และกลุ่มบริษัทต่างๆ รวมทั้งกลุ่มบริษัทที่มีการผลิตอยู่ในย่านนิคมอุตสาหกรรมต่างๆ
ในเขตปริมณฑลและต้องการอาคารสำนักงานที่มีทำเลที่ตั้งอยู่ใกล้ย่านธุรกิจ
มีสิ่งอำนวยความสะดวกในด้านสาธารณูปโภค และโทรคมนาคมครบครัน
ปัจจุบันลูกค้ารายใหญ่ของบริษัท คือ บริษัท ซีเมนส์ จำกัด (Siemens AG)
ซึ่งได้เป็นลูกค้าของบริษัทมากกว่า 20 ปี

ธุรกิจรับจ้างบริหารอาคารสำนักงานนิติบุคคลอาคารชุด
หรือบ้านจัดสรรรวมทั้งบริหารโครงการอสังหาริมทรัพย์

ปัจจุบันบริษัทจะรับบริหารโครงการของบริษัทในเครือของบริษัท อย่างไรก็ตาม
หากปริมาณอุปสงค์ในตลาดมีมากพอ ด้วยความชำนาญและประสบการณ์ของผู้บริหารและทีมงาน
บริษัทมี จุดมุ่งหมายที่จะให้บริการกับบริษัทอื่นๆ ทั้งขนาดกลาง และขนาดใหญ่ด้วย

ธุรกิจโรงแรมและบ้านพักตากอากาศ

กลุ่มลูกค้าเป้าหมายในโครงการเป็นลูกค้าระดับ A ถึง A+ โดยราคาห้องพักต่อคืนเริ่มต้นที่ 15,000
– 55,000 บาท แบ่งเป็นกลุ่มลูกค้าคนไทยและต่างชาติ โดยเฉลี่ยคนไทยประมาณ 35% เอเชีย
35% ยุโรป 15% ออสเตรเลีย 5%อเมริกา 5% อื่นๆ 5% ในช่วงปีที่ผ่านมา

โครงการมีการใช้ช่องทางการขาย 3 รูปแบบหลักๆ คือ 1. ช่องทางการจำหน่ายตรง
โดยแบ่งเป็นการขายโดยตรงของทีมงานและการขายตรงผ่านเวปไซด์ของโรงแรม 2.
ช่องทางการจัดจำหน่ายผ่านคนกลางขายปลีก 3. ช่องทางการจัดจำหน่ายผ่านคนกลางขายส่ง
รวมถึงการเข้าร่วมทำกิจกรรมและโปรโมชั่นการขายกับบริษัทพันธมิตรชั้นนำทั้งในไทยและต่างประเทศ
รวมถึงการออกบูธ, Road Show, Trade show เป็นต้น

ในการจัดจำหน่ายห้องพักโรงแรมให้กับลูกค้าในปัจจุบันนั้น
ช่องทางการขายผ่านอินเตอร์เน็ตนับเป็นอีกหนึ่งช่องทางสำคัญและมีประสิทธิภาพ
สามารถกระจายสินค้าไปได้ทั่วโลก เข้าถึงกลุ่มลูกค้าขนาดใหญ่
และมีผู้ใช้อินเทอร์เน็ตในการจองห้องพักโรงแรมต่างๆ ทั่วโลกเพิ่มมากยิ่งขึ้นทุกวัน
มีความสะดวกและรวดเร็ว

นโยบายราคา

นโยบายการกำหนดราคาในแต่ละลักษณะธุรกิจของบริษัทสามารถแบ่งได้ดังนี้

ธุรกิจพัฒนาที่อยู่อาศัยเพื่อขาย

นโยบายด้านการตั้งราคาสินค้าเพื่อการขายในธุรกิจประเภทที่อยู่อาศัย พิจารณาจากต้นทุนโครงการ
ราคาตลาด และความแตกต่างที่เป็นมูลค่าเพิ่มที่ลูกค้าจะได้รับจากโครงการต่างๆของบริษัท
เพื่อให้ราคาเหมาะสมกับคุณภาพโครงการ และแข่งขันกับโครงการอื่นๆในตลาดได้ นอกจากนี้
บริษัทได้มีการสำรวจ วิจัย
และศึกษาแนวโน้มของราคาและอุปสงค์อุปทานในตลาดอสังหาริมทรัพย์อย่างสม่ำเสมอ
โดยทีมงานของบริษัทเป็นผู้รวบรวมเก็บข้อมูลและออกรายงานต่อผู้บริหาร ทั้งรายงานภาพรวมธุรกิจ
และรายงานตามพื้นที่ที่บริษัทมีโครงการ
เพื่อบริษัทจะได้ทราบถึงความต้องการของตลาดและสามารถกำหนดระดับราคาที่เหมาะสมและสามารถตอบสนองต่อความต้องการของลูกค้าได้

ธุรกิจขาย ให้เช่าระยะยาว และให้เช่าอาคารสำนักงานและศูนย์การค้า

บริษัทมีนโยบายการกำหนดราคาในแต่ละลักษณะธุรกิจให้สามารถแข่งขันกับผู้อื่นได้
โดยราคาที่กำหนดในธุรกิจขาย ให้เช่าระยะยาว
และให้เช่าอาคารสำนักงานและศูนย์การค้าได้กำหนดตามระดับราคาในตลาดซึ่งบริษัทได้ข้อมูลจากการสำรวจ
และศึกษาจากอัตราค่าเช่าและราคาขายของอาคารสำนักงานที่มีคุณภาพระดับเดียวกันและอยู่ในบริเวณใกล้เคียง
สำหรับลูกค้าเช่าเดิมจะมีการต่อสัญญาเช่าโดยมีการปรับอัตราการเช่าตามต้นทุนที่จะเพิ่มขึ้น
และความเหมาะสมจากราคาตลาดของอาคารสำนักงานในระดับเดียวกัน

ธุรกิจรับจ้างบริหารอาคารสำนักงาน นิติบุคคลอาคารชุด/บ้านจัดสรร
และบริหารโครงการอสังหาริมทรัพย์

แม้ว่าบริษัทได้รับจ้างบริหารอาคารสำนักงานและโครงการอสังหาริมทรัพย์ให้แก่บริษัทที่เกี่ยวข้องเท่านั้น
แต่นโยบายราคาที่บริษัทได้กำหนดในธุรกิจนี้เป็นระดับราคาที่กำหนดตามระดับในตลาดเพื่อให้บริษัทสามารถแข่งขันกับคู่แข่งได้

ธุรกิจโรงแรมและบ้านพักตากอากาศ

โครงการมีนโยบายการกำหนดราคาไว้ล่วงหน้าอย่างน้อย 1-2 ปี
ซึ่งจะช่วยให้โครงการสามารถวางแผนการขายห้องพักในแต่ละตลาด
และแต่ละกลุ่มลูกค้าเป้าหมายได้อย่างถูกต้องตามฤดูกาล
หลังจากนั้นจะสามารถเลือกช่องทางการตลาดที่จะเข้าถึงกลุ่มลูกค้าแต่ละรายในช่วง
เวลาที่เหมาะสม
โดยสามารถปรับเปลี่ยนราคาให้เหมาะสมกับสถานการณ์ได้ในภายหลังเพื่อเป็นการกระตุ้นยอดขาย

สภาวะอุตสาหกรรมและการแข่งขัน

  คู่แข่งและศักยภาพในการแข่งขันของบริษัท

  การดำเนินธุรกิจของบริษัทสามารถแบ่งได้เป็น 4 ประเภท โดยแต่ละกลุ่มจะมีคู่แข่งที่แตกต่างกัน
  ดังนี้

ธุรกิจพัฒนาที่อยู่อาศัยเพื่อขาย

ธุรกิจพัฒนาที่อยู่อาศัยเพื่อขายเป็นธุรกิจที่บริษัทมีจำนวนคู่แข่งมาก ซึ่งคู่แข่งหลักๆ ของบริษัท คือ
ผู้ประกอบการที่เน้นกลุ่มเป้าหมายเดียวกับบริษัทและมีโครงการอยู่ในเขตนอก CBD (Central
Business District)[1] และปริมณฑล ซึ่งบริษัทที่จัดว่าเป็นคู่แข่ง คือ บริษัท โนเบิล
ดีเวลลอปเมนท์จำกัด (มหาชน) บริษัท เอเชี่ยน พร็อพเพอร์ตี้ ดีเวลลอปเม้นท์ จำกัด (มหาชน)
เป็นต้น

ธุรกิจขาย ให้เช่าระยะยาว และให้เช่าอาคารสำนักงานและศูนย์การค้า

จำนวนคู่แข่งในธุรกิจนี้มีไม่มากนักโดยคู่แข่งหลักๆ
ของบริษัทเป็นอาคารสำนักงานบนถนนเพชรบุรีตัดใหม่ที่มีขนาดใกล้เคียงกับบริษัท เช่น
อาคารอิตัลไทย อาคารเอสเอสพี (SSP) อาคารยูเอ็ม (UM) อาคารไอเอฟซีที (IFCT)
และอัมรินทร์ทาวเวอร์ (Amarin Tower) โดยเมื่อเปรียบเทียบกับอาคารในบริเวณเดียวกันซึ่งมี
อัตราการใช้พื้นที่ ในอาคารอื่น ๆ เฉลี่ยประมาณร้อยละ 70-80 สำหรับบริษัทมีอัตราการใช้พื้นที่
เฉลี่ยร้อยละ 85

ธุรกิจรับจ้างบริหารอาคารสำนักงานและโครงการอสังหาริมทรัพย์

บริษัทยังไม่มีคู่แข่งในธุรกิจประเภทนี้เนื่องจากบริษัทให้บริการเฉพาะบริษัทที่เกี่ยวข้องเท่านั้น
อย่างไรก็ตาม บริษัทมีโครงการที่จะให้บริการกับบริษัทอื่น
ทั้งนี้บริษัทที่ให้บริการในลักษณะนี้และอาจจะเป็นคู่แข่งในอนาคตของบริษัทส่วนมากเป็นบริษัทที่เป็นที่รู้จักในตลาดอสังหาริมทรัพย์
ได้แก่ บริษัท โจนส์ แลง ลาซาลล์ แมนเนจเม้นท์ จำกัด และ บริษัท ซี.บี. ริชาร์ด เอลลิส จำกัด
(“C.B. Richard Ellis”)

ธุรกิจโรงแรมและบ้านพักตากอากาศ

ธุรกิจโรงแรมระดับ 5 ดาวมีการเติบโตไม่มากนัก โรงแรมที่จัดว่าเป็นลักษณะใกล้เคียงกันคือ
Amanpuri และ Trisara ซึ่งแต่ละผู้ประกอบการมีฐานลูกค้า ทำเลที่ตั้ง ลักษณะการออกแบบ
วิธีการบริหารงานที่แตกต่างกัน ด้วยการบริการที่เป็นที่ยอมรับ และฐานลูกค้าที่มั่นคง
ทำให้ลูกค้าเกิดความประทับใจและกลับมาใช้บริการซ้ำ และแนะนำให้กับคนรู้จัก
รวมถึงเป็นสถานที่ในฝันสำหรับคนทั่วไป

อีกทั้งการขยายของสนามบินนานาชาติภูเก็ต
โครงการมีการเตรียมพร้อมสำหรับการแข่งขันและโอกาสทางธุรกิจ
โดยมีการปรับปรุงและพัฒนาห้องพักและการบริการต่างๆของโรงแรมอย่างต่อเนื่อง
พร้อมทั้งเดินหน้าขยายธุรกิจโรงแรมเพิ่มขึ้น และมุ่งเน้นการบริการที่ดี สร้างความสัมพันธ์ที่ดีกับลูกค้า
และสร้างความมั่นใจให้แก่ลูกค้าที่เข้าพัก

เราสามารถทำการวิเคราะห์ในรูปแบบของ “SWOT” เพื่อให้เห็นความแข็งแกร่งของบริษัทฯ ได้ดังนี้

  จุดแข็ง (Strength)

1)  มีชื่อเสียง และประสบการณ์ ยาวนานเกือบ 20 ปี ในธุรกิจอสังหาริมทรัพย์

2)  มีกลุ่มลูกค้าเป้าหมายชัดเจน คือกลุ่ม B ขึ้นไป

3)  มีการกระจายโครงการทั้งแนวราบและแนวดิ่ง

4)  มีคุณภาพ มาตรฐานในการออกแบบโครงการเป็นที่เชื่อถือ

5)  มีความเชี่ยวชาญในการทำอสังหาริมทรัพย์ตามแหล่งท่องเที่ยว

6)  มีการระดมทุนใน Property Fund เช่น BKKCP และ SPWPF

7)  มีการบริหารโรงแรมที่เป็นแบรนด์ของไทยซึ่งเป็นที่รู้จักระดับโลก

8)  มีการกระจายรายได้จากทั้งการขายโครงการ ให้เช่าและธุรกิจโรงแรม

9)  ขนาดของบริษัทเป็นบริษัทขนาดกลางมีความยืดหยุ่นสูง
    ทำให้บริษัทมีโอกาสในการขยายตัวในอนาคตได้มากขึ้น

  จุดอ่อน (Weakness)

1)  โครงการในระดับลูกค้าระดับบน (A-A+)
    ที่มีราคาขายเกินสิบล้านขึ้นไปอัตราการขายจะไม่เร็ว

2)  การทำโครงการยังไม่ต่อเนื่องทำให้รายได้ของบริษัทยังไม่คงที่ในแต่ละปี

3)  มีข้อจำกัดด้านเงินทุน

  โอกาส (Opportunity)

1)  จากแนวโน้มประชากรที่เพิ่มขึ้น
    และจำนวนผู้อยู่อาศัยเฉลี่ยต่อครัวเรือนมีแนวโน้มลดลงส่งผลให้ความต้องการที่อยู่อาศัยต่อหน่วยเพิ่มขึ้น

2)  ความเชี่ยวชาญในการทำอสังหาริมทรัพย์ตามแหล่งท่องเที่ยว
    สามารถพัฒนาเป็นธุรกิจหลักท่องเที่ยวแบบครบวงจรได้ในอนาคต

3)  การขยายตัวของธุรกิจ SME
    จะทำให้เกิดความต้องการพื้นที่เช่าสำนักงานขนาดเล็กถึงกลางมากขึ้น

4)  การสนับสนุนธุรกิจการท่องเที่ยวของภาครัฐ

5)  การขยายตัวของระบบขนส่งมวลชน

6)  การเข้าสู่ประชาคมอาเซียน (AEC)

  อุปสรรค (Threat)

1)  คู่แข่งรายใหญ่มีแนวโน้มที่จะเข้ามาทำตลาดในแหล่งท่องเที่ยวได้เช่นกัน

2)  สถานการณ์ทางการเมืองทำให้ธุรกิจชะลอตัว

3)  ภาวะหนี้ครัวเรือนที่เพิ่มขึ้นทำให้กำลังซื้อในภาคอสังหาริมทรัพย์ลดลงสำหรับตลาดล่างถึงกลาง

4)  ราคาค่าที่ดินที่สูงขึ้นต่อเนื่องส่งผลต่อต้นทุนโครงการ

ภาวะตลาดอสังหาริมทรัพย์

ปี 2559 เป็นปีที่ตลาดอสังหาริมทรัพย์ยังคงชะลอตัวจากภาวะเศรษฐกิจไทยที่ฟื้นตัวอย่างช้า
เศรษฐกิจโลกอยู่ในภาวะถดถอย หนี้สินภาคครัวเรือนสูงขึ้นอย่างมาก ทำให้อำนาจซื้อลดต่ำลง
ธนาคารมีความเข้มงวดในการอนุมัติสินเชื่อ และในตลาด Middle-Low
มีปัญหาในการถูกปฏิเสธสินเชื่อสูง
อีกทั้งมีแนวโน้มในการเพิ่มอัตราดอกเบี้ยและมีแนวโน้มปรับตัวสูงขึ้น
อาจมีผลให้ความต้องการซื้อชะลอตัว ปัจจัยบวกที่ช่วยในปี 2560 มีการเติบโตดีขึ้นได้ คือ
การขับเคลื่อนการลงทุน โครงสร้างพื้นฐานของภาครัฐ
ที่จะช่วยให้มีเม็ดเงินหมุนเวียนสร้างสภาพคล่องให้ระบบเศรษฐกิจได้

ภาวะตลาดอาคารสำนักงาน

[]ณ สิ้นไตรมาสที่ 3 ของปี 2559 พื้นที่อาคารสำนักงานมี 8.54 ล้าน ตร.ม. เพิ่มจากปี 2559
เพียงเก้าหมื่นกว่าตารางเมตรหรือเพิ่มขึ้นเพียง 1% ในขณะที่ความต้องการ (อุปสงค์) เพิ่มขึ้นจาก
7.72 ล้าน ตร.ม. เป็น 7.84 ล้าน ตร.ม. หรือเพิ่มขึ้นเพียง 1.55%
ซึ่งเป็นอัตราที่เพิ่มขึ้นน้อยลงมากอาจสืบเนื่องจากทั้งเศรษฐกิจไทย
และเศรษฐกิจโลกที่ชะลอตัวลงทำให้อัตราการเข้าอยู่คงเฉลี่ยอยู่ที่ 91.2% ส่วนอัตราค่าเช่า ปรับขึ้น
ประมาณ 5.5% ถึง 8.6% ในอาคารสำนักงานเกรด A แถบ CBD

[]

[]

[]

ภาวะตลาดอาคารชุดและบ้านจัดสรร

  สำหรับตลาดที่อยู่อาศัยในปี 2559 นับเป็นอีกปีที่มีการชะลอตัวการเปิดโครงการใหม่ ๆ
  และที่อยู่อาศัยที่จดทะเบียนใหม่ในปี 2559 มีจำนวนลดลง เมื่อเทียบกับช่วงเดียวกันของปี 2558
  แต่สัดส่วนของประเภทที่อยู่อาศัยยังใกล้เคียงกับปีที่ผ่านเมื่อ คือเป็นห้องชุด 58% บ้านเดี่ยว 26%
  ทาวน์เฮาส์ 12% อาคารพาณิชย์ 3% บ้านแฝด 1%

[] Source : REIC Research Report

[]

Source : REIC Research Report

นอกจากนี้ จำนวนหน่วยและมูลค่าที่อยู่อาศัยที่โอนกรรมสิทธิ์ของปี 2559 มีจำนวนลดลง ณ ไตรมาส
3 ของปี 2559 มีจำนวน 134,300 หน่วย หรือ เป็นมูลค่า 327,400 ล้านบาท ในช่วงไตรมาส 1
และ 2 ของปี 2559 ยังได้รับมาตรการของรัฐบาลที่ช่วยส่งเสริมการโอนกรรมสิทธิ์ที่พักอาศัย
แต่ในไตรมาสที่ 3 ยอดโอนกรรมสิทธิ์ลดลงอย่างมีนัยสำคัญ

[]

[]

[]

อย่างไรก็ตามคอนโดในแนวรถไฟฟ้า
ก็ยังเป็นที่นิยมจากผู้ซื้อและยังคงเป็นเหตุผลหลักในการตัดสินใจของผู้ซื้อ
โครงการที่อยู่ในที่ตั้งใจกลางเมืองซึ่งปัจจุบันมีที่ดินเหลือจำนวนน้อยลงทำให้ราคาที่ดินสูงขึ้น
หากมีการพัฒนาโครงการในทำเลที่ดี มีการออกแบบที่ดี
ถึงแม้ราคายังสูงก็ได้รับความนิยมอย่างต่อเนื่อง

นอกจากนี้โครงการบ้านเดี่ยว บ้านทาวน์โฮมใจกลางเมืองที่มีความสะดวกสบายในการเดินทาง
และมีฟังค์ชั่นใช้สอยที่ลงตัวกับชีวิตครอบครัว ของระดับตลาดบน (High-end)
เป็นที่ต้องการอย่างมากในปัจจุบัน

2.3 การจัดหาผลิตภัณฑ์หรือบริการ

  ลักษณะการจัดให้ได้มาซึ่งผลิตภัณฑ์

การพัฒนาอสังหาริมทรัพย์ใน 4 รูปแบบที่บริษัทดำเนินธุรกิจ อันได้แก่ ธุรกิจขาย ให้เช่าระยะยาว
และให้เช่าอาคารสำนักงานและศูนย์การค้า
ธุรกิจรับจ้างบริหารอาคารสำนักงานและโครงการอสังหาริมทรัพย์ ธุรกิจโรงแรม
และธุรกิจพัฒนาที่อยู่อาศัยเพื่อขาย สำหรับธุรกิจพัฒนาที่อยู่อาศัย
สามารถแบ่งขั้นตอนการทำโครงการได้ดังนี้

1.  ขั้นหลักการ (Conception)

  เริ่มแรกทางผู้บริหารบริษัทจะกำหนดหลักการ หรือลักษณะของโครงการ
  โดยการเน้นรูปแบบที่ออกมาให้ตรงกับกลุ่มลูกค้าที่บริษัทต้องการขาย เช่น ลูกค้าที่อยู่ระดับล่าง
  ระดับกลาง หรือระดับบน เป็นต้น

2.  ขั้นกำหนดโครงการ (Formulation)

  เป็นขั้นตอนหลังจากที่ได้หลักการแล้ว บริษัทก็จะกำหนดโครงการว่าให้โครงการเป็นรูปแบบใด
  เช่น ในกรณีที่บริษัทอยากให้รูปแบบบ้านออกเป็นแนวบ้านเดี่ยว
  บริษัทจะต้องหาที่ดินที่มีเนื้อที่ประมาณ 20 ไร่ขึ้นไป หรือโครงการคอนโดมิเนียม
  ที่ดินควรมีขนาดใหญ่ 1 ไร่ขึ้นไป

3.  ขั้นวิเคราะห์และประเมินโครงการ (Analysis and Evaluation)

  ภายหลังจากที่บริษัทสามารถกำหนดโครงการได้
  ทางผู้บริหารก็จะทำการวิเคราะห์และประเมินถึงความเป็นไปได้โครงการ เงินลงทุน ผลตอบแทน
  ก่อนที่จะดำเนินการอนุมัติ

4.  ขั้นอนุมัติโครงการ (Approval)

  หลังจากศึกษาความเป็นไปได้ของโครงการจะต้องนำเข้าขออนุมัติจากคณะกรรมการพิจารณาโครงการเพื่อขออนุมัติจัดซื้อที่ดินเพื่อทำโครงการต่อไป

5.  ขั้นปฏิบัติการ (Implementation)

  ภายหลังจากการอนุมัติโครงการ ขั้นตอนต่อมาก็จะเป็นขั้นตอนการติดต่อเจรจาเพื่อซื้อที่ดิน
  ซึ่งคงต้องใช้ระยะเวลาประมาณ 1-2 เดือน
  และติดต่อสถาบันการเงินเพื่อขอวงเงินกู้ในการซื้อที่ดินทำโครงการ
  นอกจากนี้บริษัทจะดำเนินการจัดเตรียมบุคคลากรเพื่อประจำแต่ละโครงการ วางแผนโครงการ
  จัดจ้างผู้ออกแบบ ขออนุญาตหน่วยงานราชการต่างๆ ที่เกี่ยวข้อง
  ออกแบบโครงการและจัดประมูลงานก่อสร้างเพื่อหาผู้รับเหมา
  อีกทั้งเตรียมงานด้านการตลาดและการขายเพื่อเปิดตัวโครงการ

6.  ขั้นติดตามและรายงานผลการปฏิบัติงาน (Reporting and Feedback)

  ในระหว่างที่ดำเนินการก่อสร้าง
  บริษัทก็จะติดตามเพื่อให้ผู้รับเหมาที่ก่อสร้างบ้านหรืออาคารได้ดำเนินการเป็นไปตามแบบของโครงการและให้ได้มาตรฐาน
  คุณภาพที่ดีเพื่อส่งมอบให้ลูกค้าต่อไป
  ในระหว่างนี้จะต้องทำการบริหารการชำระเงินของลูกค้าให้ตรงตามกำหนดในสัญญาเมื่ออาคารแล้วเสร็จ
  จะส่งมอบห้องชุด/บ้านให้ลูกค้า และโอนกรรมสิทธิ์ให้กับลูกค้า

7.  ขั้นเปลี่ยนเป็นการบริหารตามปกติ (Transition to Normal Administration)

  หลังจากเสร็จสิ้นการขายและงานก่อสร้าง
  จะเข้าสู่กระบวนการบริหารอาคารหรือบริหารหมู่บ้านต่อไป

8.  ขั้นประเมินผลงาน (Evaluation of Results)

  ภายหลังการการเสร็จสิ้นโครงการ บริษัทก็จะทำการประเมินผลงาน
  โดยจะดูจากความสำเร็จของทั้งด้านงานขาย การควบคุมการก่อสร้าง การควบคุมต้นทุนโครงการ
  ตลอดจนความพึงพอใจของลูกค้าต่อโครงการ

การจัดหาวัตถุดิบ

วัตถุดิบสำหรับธุรกิจอสังหาริมทรัพย์ ได้แก่ ที่ดินและวัสดุก่อสร้าง

วิธีการจัดซื้อที่ดิน บริษัทมีวิธีการจัดซื้อที่สามารถแบ่งออกเป็น 4 วิธี คือ

1.  ลงประกาศโฆษณาแสดงความต้องการที่จะซื้อที่ดินในหนังสือพิมพ์

2.  วิธีการประมูลหรือเจรจาซื้อจากธนาคาร

3.  ติดต่อผ่านนายหน้า

4.  ติดต่อกับเจ้าของที่ดินที่มาเสนอขายโดยตรง

ปัจจุบันบริษัทไม่ได้มีการจัดซื้อที่ดินจากบุคคลที่อาจมีความขัดแย้ง อย่างไรก็ตามหากในอนาคตบริษัทจะมีการจัดซื้อที่ดินจากบุคคลที่อาจมีความขัดแย้ง บริษัทจะดำเนินการตามมาตรการหรือขั้นตอนการอนุมัติการทำรายการระหว่างกัน และนโยบายหรือแนวโน้มการทำรายการระหว่างกันตามที่ได้ระบุไว้ในหัวข้อ 11.3 และ 11.4 ในเรื่องรายการระหว่างกัน

วิธีการจัดซื้อวัสดุก่อสร้าง

สำหรับวัสดุก่อสร้าง ส่วนใหญ่จะรวมอยู่ในสัญญาว่าจ้างผู้รับเหมา
ซึ่งผู้รับเหมาจะเป็นผู้ซื้อวัสดุก่อสร้างเองตามแบบและข้อกำหนดของบริษัท
แต่ในงานบางส่วนบริษัทจะแยกจัดซื้อเอง อาทิ งานลิฟท์, งานสวน, งานเฟอร์นิเจอร์บิลท์อิน,
งานตู้อาบน้ำ, งานครัวและเครื่องปรับอากาศเป็นต้น โดยวัสดุที่บริษัทจัดซื้อเองจะมีการประมูล
หรือสืบราคาจากผู้ขายไม่น้อยกว่า 3 ราย
เป็นการเปรียบเทียบและเจรจาต่อรองเพื่อให้ได้ราคาและเงื่อนไขที่ดีที่สุด

ปัญหาวัตถุดิบ

 เท่าที่ผ่านมา บริษัทไม่มีปัญหาเกี่ยวกับการจัดหาวัตถุดิบ เนื่องจากบริษัทได้คำนึงถึงสาเหตุความผันผวนของระดับราคาวัตถุดิบและตระหนักถึงผลกระทบ บริษัทจึงมีการเตรียมตัวเพื่อป้องกันความเสี่ยงนี้โดยได้ทำสัญญาว่าจ้างผู้ประกอบการในการดำเนินการก่อสร้างเป็นราคาเหมาจ่าย ซึ่งผู้ประกอบการที่บริษัทได้ว่าจ้างจะเป็นผู้ดำเนินการจัดหาซื้อวัตถุดิบ

ผลกระทบต่อสิ่งแวดล้อม

-   โครงการที่พักอาศัยประเภทคอนโดมิเนียม และบ้านจัดสรร บริษัททำการออกแบบโครงการ
    โดยคำนึงถึงผลกระทบต่อสิ่งแวดล้อม รวมทั้งกฎ ระเบียบต่าง ๆ ที่เกี่ยวข้อง
    และทำการขออนุญาตผลกระทบสิ่งแวดล้อมตามที่กฎหมายกำหนดทุกโครงการ
    นอกจากนี้ระหว่างการก่อสร้างได้ทำการควบคุมการก่อสร้างให้มีความปลอดภัย
    คำนึงถึงผลกระทบต่อสิ่งแวดล้อม และปฏิบัติตามข้อบังคับและคำแนะนำต่าง ๆ
    ของหน่วยงานราชการอย่างเคร่งครัด

-   อาคารสำนักงานให้เช่า ในด้านการควบคุมผลกระทบต่อสิ่งแวดล้อมอาคารสำนักงานให้เช่า
    ปัจจุบันดำเนินการโดยนิติบุคคลอาคารชุด อาทิเช่น อาคารชาญอิสสระทาวเวอร์ 2
    โดยในระยะเวลา 3 ปีที่ผ่านมาได้ปฏิบัติตามกฏระเบียบของกรุงเทพมหานครอย่างต่อเนื่อง
    อาทิเช่น การจัดระบบบำบัดน้ำเสียรวม ซึ่งใช้ระบบ Biocontact
    ช่วยเพิ่มออกซิเจนให้กับน้ำทิ้งก่อนสูบออกอาคาร
    สู่ท่อระบายน้ำสาธารณะและการจัดระบบการจัดเก็บขยะ โดยระบบต่างๆ
    จะมีมาตรฐานในการทำงานที่มีประสิทธิภาพและมีทีมงานที่มีประสิทธิภาพสูงในการดูแลอาคารให้อยู่ในสภาพที่ดีเสมอ
    และในปีที่ผ่านมาได้มีการทำโครงงานเปลี่ยนเครื่องปรับอากาศเพื่อลดการใช้ไฟฟ้าของอาคาร
    และเพิ่มประสิทธิภาพการบริการระบบปรับอากาศให้ลูกค้า
    ซึ่งคาดว่าจะช่วยประหยัดพลังงานไฟฟ้าได้เดือนละประมาณ 100,000 หน่วย

-   สำหรับธุรกิจด้านโรงแรม ได้มีมาตรการในการรักษาสิ่งแวดล้อม อาทิ
    การรักษาต้นไม้ที่มีอยู่ในที่ทำโครงการให้มากที่สุดในช่วงการก่อสร้าง
    และมีการออกแบบบ้านให้สามารถกักเก็บน้ำฝนเพื่อหมุนเวียนมาใช้ในการลดน้ำต้นไม้เป็นการช่วยประหยัดพลังงานน้ำ
    มีการเก็บใบไม้ในโครงการเพื่อนำมาทำปุ๋ยสำหรับต้นไม้
    รวมทั้งการรณรงค์ให้ลูกค้าที่มาพักร่วมมือกันประหยัดพลังงานไฟฟ้าและน้ำ เป็นต้น

  สรุปได้ว่าทุกส่วนประเภทธุรกิจของบริษัทได้มีการคำนึงถึงผลกระทบต่อสิ่งแวดล้อม
  ดังนั้นการดำเนินธุรกิจของบริษัทใน 3
  ปีที่ผ่านมาไม่ได้ส่งผลกระทบต่อสิ่งแวดล้อมเกินกว่าขอบเขตที่กฏหมายกำหนด
  หรือไม่อยู่ระหว่างถูกกล่าวหาหรือมีข้อพิพาทจากหน่วยงานทางการว่าการประกอบธุรกิจบริษัทก่อให้เกิดผลกระทบต่อสิ่งแวดล้อมเกินกว่าขอบเขตที่กฏหมายกำหนด

2.4 งานที่ยังไม่ได้ส่งมอบ

ได้แก่อสังหาริมทรัพย์ในโครงการต่างที่อยู่ระหว่างการก่อสร้าง
ซึ่งจะทยอยส่งมอบให้กับลูกค้าภายในระยะเวลาที่ทำสัญญาไว้กับลูกค้าในแต่ละโครงการ

3. ปัจจัยความเสี่ยง

บริษัทได้มีการประเมินความเสี่ยงและสรุปความเสี่ยงที่สำคัญได้ดังนี้คือ

1. ความเสี่ยงเรื่องความสำเร็จของโครงการที่ดำเนินการอยู่จะมีผลกระทบต่อฐานะการเงิน และผลการดำเนินงานของบริษัท

ในปี 2559 บริษัทมีโครงการที่อยู่ระหว่างการพัฒนาอสังหาริมทรัพย์เพื่อขาย 9 โครงการ
และโรงแรม 2 โครงการ ประกอบไปด้วยโครงการที่ตั้งอยู่ในกรุงเทพมหานคร 3 โครงการคือ
โครงการคอนโดมิเนียม “Issara Collection Sathorn” โครงการบ้านพร้อมที่ดิน “อิสสระ
เรสซิเดนซ์ พระราม 9” โครงการบ้านพร้อมที่ดิน บ้านอิสสระบางนา” ส่วนอีก 6
โครงการตั้งอยู่ในจังหวัดท่องเที่ยวที่สำคัญได้แก่ โครงการคอนโดมิเนียม ดิ อิสสระ เชียงใหม่เฟสที่
1 ตั้งอยู่ที่อำเภอเมือง จังหวัดเชียงใหม่ โครงการบ้านสีตวัน ตั้งอยู่ที่ อำเภอปากช่อง
จังหวัดนครราชสีมา โครงการบ้านพักตากอากาศ “ศรีพันวา” เฟส 4 ณ แหลมพันวา จังหวัดภูเก็ต
โครงการบ้านพักตากอากาศ BABA BEACH CLUB PHUKET ซึ่งตั้งอยู่บริเวณหาดนาใต้ จังหวัดพังงา
โครงการคอนโดมิเนียมตากอากาศ โครงการ BLU ซึ่งเป็นคอนโดมิเนียมพักตากอากาศ
ติดริมชายหาดชะอำ อำเภอชะอำ จังหวัดเพชรบุรี และ โครงการบ้านพร้อมที่ดิน
ตากอากาศริมชายหาดชะอำ อำเภอชะอำ จังหวัดเพชรบุรี โดยมีมูลค่าโครงการประมาณ 850
ล้านบาท 1,800 ล้านบาท 2,600 ล้านบาท 660 ล้านบาท 800 ล้านบาท 1,000 ล้านบาท
1,800 ล้านบาท 1,500 ล้านบาท และ 300 ล้านบาท ตามลำดับ นอกจากนี้ยังมีโรงแรม 2
แห่งคือ โรงแรม BABA BEACH CLUB – HUA HIN มูลค่า 1,800 ล้านบาท และโรงแรม BABA
BEACH CLUB – PHUKET มูลค่าประมาณ 500 ล้านบาท
ความสำเร็จของโครงการเหล่านี้จะมีผลกระทบต่อฐานะการเงินและผลการดำเนินงานของบริษัทในอนาคต
อย่างไรก็ตาม ในระหว่างปี 2559 มีโครงการที่ก่อสร้างเสร็จและทยอยส่งมอบให้ลูกค้าแล้วได้แก่
โครงการคอนโดมิเนียมตากอากาศ Blu
ส่วนโครงการทีเหลือคาดว่าจะก่อสร้างเสร็จและส่งมอบให้กับลูกค้าได้ตั้งแต่ไตรมาสที่ 1 ของปี
2560 เป็นต้นไป

2. ความเสี่ยงจากการได้บริหารพื้นที่ให้เช่าในอาคารสำนักงาน และเช่าโรงแรมมาเพื่อบริหาร

เนื่องจากบริษัทเป็นผู้บริหารทรัพย์สินของกองทุนรวมอสังหาริมทรัพย์บางกอก
ซึ่งประกอบด้วยพื้นที่ให้เช่าในอาคารชาญอิสสระทาวเวอร์ 6,742.64 ตารางเมตร และ
อาคารชาญอิสสระทาวเวอร์ 2 23,945.04 ตารางเมตร
ซึ่งบริษัทต้องบริหารให้ได้ตามเป้าหมายของกองทุนฯ
อย่างไรก็ดีตลอดระยะเวลาตั้งแต่เริ่มบริหารตั้งแต่ปี 2546 เป็นต้นมา
บริษัทได้บริหารพื้นที่ได้อย่างมีประสิทธิภาพ และได้ผลประโยชน์ตามเป้าหมายตลอดมา เดือนสิงหาคม
2556 บริษัทศรีพันวา แมเนจเมนท์ จำกัด ซี่งเป็นบริษัทย่อยได้เช่าโรงแรมศรีพันวามาเพื่อบริหาร
จากกองทุนรวมอสังหาริมทรัพย์โรงแรมศรีพันวา ซึ่งบริษัทจำหน่ายให้แก่กองทุนฯดังกล่าว
ประกอบด้วยที่ดินจำนวน 21 ไร่ 2 งาน 55 ตารางวา พร้อมสิ่งปลูกสร้าง และห้องพัก Pool
Villa , Family Suite และ Luxury Villa จำนวน 38 ยูนิต และห้องพักแบบ Service
Apartment จำนวน 7 ยูนิต และสิ่งอำนวยความสะดวกต่างๆ
ที่เกี่ยวกับการประกอบกิจการโรงแรมศรีพันวา โดยมีระยะเวลาเช่า 15 ปี และเมื่อเดือน ธันวาคม
2559 ที่ผ่านมาบริษัท ศรีพันวา แมเนจเมนท์ จำกัด ก็ได้เช่าโรงแรมศรีพันวา เฟสที่ 2 (ฮาบิตะ)
ที่ประกอบด้วยห้องพักแบบ Pool Suite และ Penthouse รวม 30 ห้อง และบ้านพักตากอากาศ
X29 ซึ่งบริษัท ชาญอิสสระ เรสซิเดนซ์ จำกัด ซึ่งเป็นบริษัทย่อย ได้จำหน่ายให้แก่
ทรัสต์เพื่อการลงทุนในอสังหาริมทรัพย์ โรงแรมศรีพันวา ซึ่งบริษัทจะต้องจ่ายค่าเช่าตามที่กำหนดไว้
ซึ่งบริษัทคาดว่าจะสามารถบริหารโรงแรมตามเป้าหมาย

3. ความเสี่ยงด้านการก่อสร้างโครงการ

การก่อสร้างโครงการมีความเสี่ยงที่อาจเกิดขึ้นได้ทั้งจากด้านต้นทุนทุกค่าก่อสร้าง
การขาดแคลนแรงงาน คุณภาพฝีมือเรงงาน และระยะเวลาการก่อสร้าง

สำหรับต้นทุนค่าก่อสร้างเป็นต้นทุนที่สำคัญของการทำโครงการอสังหาริมทรัพย์
ซึ่งปัจจุบันมีปัญหาด้านราคาวัสดุที่สูงขึ้น
มีการขาดแคลนแรงงานที่มีฝีมือซึ่งส่งผลต่อเนื่องถึงคุณภาพงานที่จะส่งมอบให้แก่ลูกค้า

การประมูลงานก่อสร้าง
บริษัทจะทำการคัดเลือกบริษัทผู้รับเหมาที่เป็นผู้รับเหมารายใหญ่ที่มีผลงานในการก่อสร้างเป็นที่น่าเชื่อถือมาเป็นผู้รับเหมาก่อสร้างโครงการ
อาทิ บริษัท อิตาเลียนไทย ดีเวล็อปเมนต์ จำกัด (มหาชน) และใช้วิธีการจัดจ้างแบบเหมาจ่าย
ซึ่งช่วยให้บริษัทลดความเสี่ยงด้านการผันผวนของราคาวัสดุ และค่าแรง
ทำให้สามารถควบคุมต้นทุนได้ดีมาโดยตลอด

การคัดเลือกวัสดุที่จะใช้ในโครงการเป็นสิ่งที่สำคัญ
บริษัทจะทำการติดต่อกับตัวแทนจำหน่ายหลายบริษัท เพื่อให้แข่งขันกันเสนอราคาวัสดุ
ทำให้โครงการได้ราคาวัสดุที่ดี
เมื่อประมูลงานก่อสร้างบริษัทจะสามารถควบคุมราคาวัสดุจากการสืบราคาล่วงหน้า
ทำให้สามารถควบคุมต้นทุนการก่อสร้างได้ตามงบประมาณที่กำหนดไว้

นอกจากนี้ บริษัทได้มีการพัฒนาการออกแบบโครงการบ้านสีตวัน ปากช่อง-เขาใหญ่
โดยใช้เทคโนโลยีการก่อสร้างแบบ Modullar ร่วมกับบริษัท SCG Heim
เพื่อลดความเสี่ยงด้านการขาดแคลนแรงงาน ความเสี่ยงด้านคุณภาพของงานก่อสร้าง
และเพิ่มความสามารถในการควบคุมระยะเวลาการก่อสร้าง

4. ความเสี่ยงด้านการซื้อที่ดินเพื่อทำโครงการ

บริษัท จะไม่ทำการสะสมที่ดินเปล่าไว้ หากยังไม่มีการทำโครงการ เนื่องจากเล็งเห็นว่า
การซื้อที่ดินเพื่อทำโครงการทุกครั้ง
บริษัทสามารถจัดซื้อที่ดินในราคาที่เหมาะสมและเงื่อนไขที่ดีจากผู้ขาย
เพราะได้รับความเชื่อถือและสามารถใช้ connection
ของผู้บริหารของบริษัทในการได้มาซึ่งที่ดินที่เหมาะสมทั้งราคาและเงื่อนไข

อีกทั้งในส่วนที่ดินที่ได้มาจากการร่วมลงทุนก็สามารถได้ราคาที่เป็นราคาตลาดและเงื่อนไขที่พิเศษ
ทำให้สามารถทำโครงการด้วยต้นทุนที่แข่งขันกับบริษัทอื่นๆ ได้

5.  ทรัพย์สินที่ใช้ในการประกอบธุรกิจ

ลักษณะของทรัพย์สินของบริษัท และ บริษัทย่อย ณ 31 ธันวาคม 2559

+------------+-----------+--------+--------+---------+---------------+
| สินทรัพย์     | ที่ตั้ง       | ราคา   | ร      | ที่ม      | ภาระผูกพัน      |
|            | ของสินทรัพย์ | ประเมิน | าคาบัญชี | าแห่งสิทธิ์ |               |
|            |           |        |        |         |               |
|            |           | (ล     | ณ 31   |         |               |
|            |           | ้านบาท) | ธันวาคม |         |               |
|            |           |        | 2559   |         |               |
|            |           |        | (ล     |         |               |
|            |           |        | ้านบาท) |         |               |
+============+===========+========+========+=========+===============+
|   ชาญอิสสระ |           | 75.90  | -      | เป      | บริษัทได้จดจำ    |
|   ทาวเวอร์  |  ชาญอิสสระ |        |        | ็นเจ้าของ | นองเป็นหลักประก |
|            |   ทาวเวอร์ | 86     | -      | กรรมสิทธิ์ | ันเงินกู้แก่ธนาคาร |
|   ห้องชุด 4  |           |        |        |         | แห่งหนึ่งในวงเงิน |
|   ยูนิต (พื้นที่ | ถ. พระราม | -      | 200.09 | เป      | 78.6 ล้านบาท   |
|   1,040.01 | 4         |        |        | ็นเจ้าของ |               |
|            | แ         | -      | 405.98 | กรรมสิทธิ์ | บริษัทได้จ       |
| ตารางเมตร) | ขวงสุริยวงศ์ |        |        |         | ดจำนองห้องชุดบา |
|            |           | -      | 703    | เป      | งส่วนป็นหลักประก |
|   ชาญอิส    | เขตบางรัก  |        |        | ็นเจ้าของ | ันเงินกู้แก่ธนาคาร |
| สระทาวเวอร์ | กรุงเทพฯ   | -      | 171    | กรรมสิทธิ์ | แห่งหนึ่งในวงเงิน |
|   2        |           |        |        |         | 78.6 ล้านบาท   |
|            | ชาญอิสส    | -      | 51.11  | เป      |               |
|   ห้องชุด 41 | ระทาวเวอร์ |        |        | ็นเจ้าของ | บริษัทได้จดจำ    |
|   ยูนิต (พื้นที่ | 2         | -      | 426.87 | กรรมสิทธิ์ | นองเป็นหลักประก |
|   2,538.48 |           |        |        |         | ันเงินกู้แก่ธนาคาร |
|            | ถ.        | -      | 409.59 | เป      | แห่งหนึ่งในวงเงิน |
| ตารางเมตร) | เพ        |        |        | ็นเจ้าของ | 295.71 ล้านบาท |
|            | ชรบุรีตัดใหม่ | -      | 37     | กรรมสิทธิ์ |               |
|   ที่ดินแล    |           |        |        |         | บริษัทได้จดจำ    |
| ะสิ่งปลูกสร้าง | แ         | -      | 18.33  | เป็นเจ   | นองเป็นหลักประก |
|            | ขวงบางกะปิ |        |        | ้าของกรร | ันเงินกู้แก่ธนาคาร |
| บ้านโครงการ | เขตห้วยขว  | 20     | 8.40   | มสิทธิ์โดย | แห่งหนึ่งในวงเงิน |
|            | างกรุงเทพฯ |        |        | บจ.ช    | 620.90 ล้านบาท |
|  “บ้านสีตวัน. |           | -      | 476.05 | าญอิสสระ |               |
|   เนื้อที่ 27  | อำ        |        |        | เ       | บริษัทได้จดจำ    |
|   ไร่.      | เภอปากช่อง | -      | 210.64 | รสซิเดนซ์ | นองเป็นหลักประก |
|            | จังหวัด     |        |        |         | ันเงินกู้แก่ธนาคาร |
|   ที่ดินและสิ่ง | นครราชสีมา | -      | 317.25 | เป็นเจ   | แห่งหนึ่งในวงเงิน |
| ปลูกสร้างบ้าน |           |        |        | ้าของกรร | 886.91 ล้าน    |
|            | ต         | -      | 979.01 | มสิทธิ์โดย |               |
|   โครงการ  | ำบลห้วยกะปิ |        |        | บจ.ซี.   | บริษัทได้จดจำ    |
|   “Issara  | อำเ       | -      | 329.46 | ไอ.เอ็น. | นองเป็นหลักประก |
|            | ภอห้วยขวาง |        |        | เอสเตท  | ันเงินกู้แก่ธนาคาร |
|  Residence | กรุงเทพฯ   | -      | 33.10  |         | แห่งหนึ่งในวงเงิน |
|   Rama 9”  |           |        |        | เป็นเจ   | 323 ล้านบาท    |
|   เนื้อที่ 9   | อำ        | -      | 218.33 | ้าของกรร |               |
|   ไร่ 2 งาน | เภอตะกั่วทุ่ง |        |        | มสิทธิ์โดย | ปลอดจำนอง     |
|   34 เศษ 8 | จังหวัดพังงา | -      | 35.15  | บจ.ซี.   |               |
|   ส่วน 10   |           |        |        | ไอ.เอ็น. | บริษัทได้จดจำ    |
|   ตารางวา  | ถ.สา      | -      | 162.04 | เอสเตท  | นองเป็นหลักประก |
|            | ยอ่าวมะขาม |        |        |         | ันเงินกู้แก่ธนาคาร |
|   ที่ดินแล    | -แหลมพันวา |        |        | เป็นเจ   | แห่งหนึ่งในวงเงิน |
| ะสิ่งปลูกสร้าง | หล        |        |        | ้าของกรร | 834 ล้านบาท    |
|   บ้าน      | ักกิโลเมตรที่ |        |        | มสิทธิ์โดย |               |
|            | 3+100     |        |        | บจ.ซี.   | บริษัทได้จดจำ    |
|   โครงการ  | ต.วิชิต     |        |        | ไอ.เอ็น. | นองเป็นหลักประก |
|   “BaBa    | อ.เมือง    |        |        | เอสเตท  | ันเงินกู้แก่ธนาคาร |
|   Beach”   | จ.ภูเก็ต    |        |        |         | แห่งหนึ่งในวงเงิน |
|   เนื้อที่ 42  |           |        |        | เป็นเจ   | 833.5 ล้านบาท  |
|   ไร่ 0 งาน | ถ.ลาดพร้าว |        |        | ้าของกรร |               |
|   0.1      | แ         |        |        | มสิทธิ์โดย | ปลอดจำนอง     |
|   ตร.วา    | ขวงลาดยาว |        |        | บจ.ช    |               |
|            |           |        |        | าญอิสสระ | ปลอดจำนอง     |
|   ที่ดินแล    | เขตบางเขน |        |        | วิภาพล   |               |
| ะสิ่งปลูกสร้าง | กรุงเทพฯ   |        |        |         | ปลอดจำนอง     |
|            |           |        |        | เป็นเจ   |               |
|  บ้านโครงกา | ถนนสุขสวัสดิ์ |        |        | ้าของกรร | บริษัทได้จดจำ    |
| รบ้านศรีพันวา | แขว       |        |        | มสิทธิ์โดย | นองเป็นหลักประก |
|   ภูเก็ต     | งบางปะกอก |        |        | บจ.ช    | ันเงินกู้แก่ธนาคาร |
|   เนื้อที่ 30  | เขต       |        |        | าญอิสสระ | แห่งหนึ่งในวงเงิน |
|   ไร่ 0 งาน | ราษฎร์บูรณะ |        |        | วิภาพล   | 349 ล้านบาท    |
|   1.6 ตรว. | กรุงเทพ    |        |        |         |               |
|            |           |        |        | เป็นเจ   | บริษัทได้จดจำ    |
|   ที่ดินแล    | ถนนบางนา  |        |        | ้าของกรร | นองเป็นหลักประก |
| ะสิ่งปลูกสร้าง | กม.8      |        |        | มสิทธิ์โดย | ันเงินกู้แก่ธนาคาร |
|   คอนโดมิเ  | ต.บางแก้ว  |        |        | บจ.ช    | แห่งหนึ่งในวงเงิน |
| นียมโครงการ |           |        |        | าญอิสสระ | 719 ล้านบาท    |
|   “The     | อ.บางพลี   |        |        | วิภาพล   |               |
|   Issara   | จ.ส       |        |        |         | บริษัทได้จดจำ    |
|   Ladprao  | มุทรปราการ |        |        | เป็นเจ   | นองเป็นหลักประก |
|   เนื้อที่ 4   |           |        |        | ้าของกรร | ันเงินกู้แก่ธนาคาร |
|   ไร่ 3 งาน | ต.ชะอำ    |        |        | มสิทธิ์โดย | แห่งหนึ่งในวงเงิน |
|   54 ตรว.  | อ.ชะอำ    |        |        | บจ.ช    | 150 ล้านบาท    |
|            | เพชรบุรี    |        |        | าญอิสสระ |               |
|   ที่ดินแล    |           |        |        | วิภาพล   | บริษัทได้จดจำ    |
| ะสิ่งปลูกสร้าง | ต.ชะอำ    |        |        |         | นองเป็นหลักประก |
|   คอนโดมิเ  | อ.ชะอำ    |        |        | เป็นเจ   | ันเงินกู้แก่ธนาคาร |
| นียมโครงการ | เพชรบุรี    |        |        | ้าของกรร | แห่งหนึ่งในวงเงิน |
|   “ISSI    |           |        |        | มสิทธิ์โดย | 725 ล้านบาท    |
|            | ชาญอิสส    |        |        | บจ.ช    |               |
|  Suksawadi | ระทาวเวอร์ |        |        | าญอิสสระ | บริษัทได้จดจำ    |
|   เนื้อที่ 3   | 2         |        |        | วิภาพล   | นองเป็นหลักประก |
|   ไร่ 3 งาน |           |        |        |         | ันเงินกู้แก่ธนาคาร |
|   49 ตรว.  | ถ.        |        |        | เป็นเจ   | แห่งหนึ่งในวงเงิน |
|            | เพ        |        |        | ้าของกรร | 616 ล้านบาท    |
|   ที่ดินแล    | ชรบุรีตัดใหม่ |        |        | มสิทธิ์โดย |               |
| ะสิ่งปลูกสร้าง |           |        |        | บจ.ร    | บริษัทได้จดจำ    |
|            | แ         |        |        | ่วมอิสสระ | นองเป็นหลักประก |
|   โครง     | ขวงบางกะปิ |        |        |         | ันเงินกู้แก่ธนาคาร |
| การบ้านอิสสร | เขตห้วยขว  |        |        | เป็นเจ   | แห่งหนึ่งในวงเงิน |
| ะบางนาเนื้อที่ | างกรุงเทพฯ |        |        | ้าของกรร | 134 ล้านบาท    |
|   24 ไร่ 3  |           |        |        | มสิทธิ์โดย |               |
|   งาน 74   | แขว       |        |        | บจ.ร    | บริษัทได้จดจำ    |
|   ตรว.     | งทุ่งมหาเมฆ |        |        | ่วมอิสสระ | นองเป็นหลักประก |
|            | เขตสาทร   |        |        |         | ันเงินกู้แก่ธนาคาร |
|   ที่ด       |           |        |        | เป็นเจ   | แห่งหนึ่งในวงเงิน |
| ินและสิ่งปลูกส | กรุง       |        |        | ้าของกรร | 216 ล้านบาท    |
| ร้างโครงการ | เทพมหานคร |        |        | มสิทธิ์โดย |               |
|            |           |        |        | บจ.ร    | ปลอดจำนอง     |
| อิสสระวิลเลจ | ต.        |        |        | ่วมอิสสระ |               |
|   อ.ชะอำ   | สันทรายน้อย |        |        |         | บริษัทได้จดจำ    |
|   เนื้อที่ 4   | อฬสันทราย  |        |        | เป็นเจ   | นองเป็นหลักประก |
|   ไร่ 1 งาน |           |        |        | ้าของกรร | ันเงินกู้แก่ธนาคาร |
|   77 ตรว.  | จังหวัด     |        |        | มสิทธิ์โดย | แห่งหนึ่งในวงเงิน |
|            | เชียงใหม่   |        |        | บจ.ร    | 664 ล้านบาท    |
|   ที่ด       |           |        |        | ่วมอิสสระ |               |
| ินและสิ่งปลูกส | ต.ชะอำ    |        |        |         |               |
| ร้างโครงการ | อ.ชะอำ    |        |        | เป็นเจ   |               |
|            | เพชรบุรี    |        |        | ้าของกรร |               |
| อิสสระวิลเลจ |           |        |        | มสิทธิ์โดย |               |
|   อ.ชะอำ   | ต.ชะอำ    |        |        | บจ.ร    |               |
|   เนื้อที่ 4   | อ.ชะอำ    |        |        | ่วมอิสสระ |               |
|   ไร่ 1 งาน | เพชรบุรี    |        |        |         |               |
|   77 ตรว.  |           |        |        | เป็นเจ   |               |
|            | ต.ชะอำ    |        |        | ้าของกรร |               |
|   ชาญอิส    | อ.ชะอำ    |        |        | มสิทธิ์โดย |               |
| สระทาวเวอร์ | เพชรบุรี    |        |        | บจ.ร    |               |
|   2        |           |        |        | ่วมอิสสระ |               |
|            | ต.ชะอำ    |        |        |         |               |
|   ห้องชุด 4  | อ.ชะอำ    |        |        | เป็นเจ   |               |
|   ยูนิต (พื้นที่ | เพชรบุรี    |        |        | ้าของกรร |               |
|   432.45   |           |        |        | มสิทธิ์โดย |               |
|            | ต.ชะอำ    |        |        | บจ.ร    |               |
| ตารางเมตร) | อ.ชะอำ    |        |        | ่วมอิสสระ |               |
|            | เพชรบุรี    |        |        |         |               |
|   ที่ด       |           |        |        |         |               |
| ินและสิ่งปลูกส | ต.ชะอำ    |        |        |         |               |
| ร้างโครงการ | อ.ชะอำ    |        |        |         |               |
|            | เพชรบุรี    |        |        |         |               |
|   Issara   |           |        |        |         |               |
|            | ต.ชะอำ    |        |        |         |               |
| Collection | อ.ชะอำ    |        |        |         |               |
|   Sathorn  | เพชรบุรี    |        |        |         |               |
|            |           |        |        |         |               |
|   เนื้อที่ 1   |           |        |        |         |               |
|   ไร่ 1 งาน |           |        |        |         |               |
|            |           |        |        |         |               |
|   ที่ด       |           |        |        |         |               |
| ินและสิ่งปลูกส |           |        |        |         |               |
| ร้างโครงการ |           |        |        |         |               |
|            |           |        |        |         |               |
|   The      |           |        |        |         |               |
|   Issara   |           |        |        |         |               |
|   Chiang   |           |        |        |         |               |
|   Mai      |           |        |        |         |               |
|            |           |        |        |         |               |
|   เนื้อที่ 6   |           |        |        |         |               |
|   ไร่ 2 งาน |           |        |        |         |               |
|   69       |           |        |        |         |               |
|   ตารางวา  |           |        |        |         |               |
|            |           |        |        |         |               |
|   ที่ด       |           |        |        |         |               |
| ินและสิ่งปลูกส |           |        |        |         |               |
| ร้างโครงการ |           |        |        |         |               |
|            |           |        |        |         |               |
|  บ้านทิวทะเล |           |        |        |         |               |
|   อ.ชะอำ   |           |        |        |         |               |
|   เนื้อที่ 13  |           |        |        |         |               |
|   ไร่ 40    |           |        |        |         |               |
|   ตรว. ทิว  |           |        |        |         |               |
|   1        |           |        |        |         |               |
|            |           |        |        |         |               |
|   ที่ด       |           |        |        |         |               |
| ินและสิ่งปลูกส |           |        |        |         |               |
| ร้างโครงการ |           |        |        |         |               |
|            |           |        |        |         |               |
|  บ้านทิวทะเล |           |        |        |         |               |
|   อ.ชะอำ   |           |        |        |         |               |
|   เนื้อที่ 16  |           |        |        |         |               |
|   ไร่ 2งาน  |           |        |        |         |               |
|   87 ตรว.  |           |        |        |         |               |
|   ทิว 2     |           |        |        |         |               |
|            |           |        |        |         |               |
|   ที่ด       |           |        |        |         |               |
| ินและสิ่งปลูกส |           |        |        |         |               |
| ร้างโครงการ |           |        |        |         |               |
|            |           |        |        |         |               |
|   บลู       |           |        |        |         |               |
|   อ.ชะอำ   |           |        |        |         |               |
|   เนื้อที่ 7   |           |        |        |         |               |
|   ไร่ 3 งาน |           |        |        |         |               |
|   34 ตรว.  |           |        |        |         |               |
|            |           |        |        |         |               |
|            |           |        |        |         |               |
| ที่ดินโครงการ |           |        |        |         |               |
|   วิลล่า     |           |        |        |         |               |
|   อชะอำ    |           |        |        |         |               |
|   เนื้อที่ 2   |           |        |        |         |               |
|   ไร่ 1 งาน |           |        |        |         |               |
|   87 ตรว.  |           |        |        |         |               |
|            |           |        |        |         |               |
|            |           |        |        |         |               |
|  ที่ดินโรงแรม |           |        |        |         |               |
|   อ.ชะอำ   |           |        |        |         |               |
|   เนื้อที่ 20  |           |        |        |         |               |
|   ไร่ 2 งาน |           |        |        |         |               |
|   77 ตรว.  |           |        |        |         |               |
|            |           |        |        |         |               |
|   ที่ดิน      |           |        |        |         |               |
|   อ.ชะอำ   |           |        |        |         |               |
|   เนื้อที่ 3   |           |        |        |         |               |
|   ไร่ 1     |           |        |        |         |               |
|   งาน39    |           |        |        |         |               |
|   ตร.ว.    |           |        |        |         |               |
|            |           |        |        |         |               |
|            |           |        |        |         |               |
|  ที่ดินโรงแรม |           |        |        |         |               |
|   อ.ชะอำ   |           |        |        |         |               |
|   เนื้อที่ 9   |           |        |        |         |               |
|   ไร่ 3 งาน |           |        |        |         |               |
|   59 ตรว.  |           |        |        |         |               |
+------------+-----------+--------+--------+---------+---------------+

นโยบายการลงทุนในบริษัทย่อยและบริษัทร่วม

บริษัทมีนโยบายลงทุนในธุรกิจที่เอื้อประโยชน์ต่อการดำเนินธุรกิจของบริษัท
หากมีธุรกิจใดที่น่าสนใจและมีผลตอบแทนดี บริษัทก็อาจพิจารณาเข้าลงทุน
โดยการเข้าลงทุนดังกล่าวจะต้องคำนึงถึงอัตราผลตอบแทนที่เหมาะสม ผลประโยชน์ของผู้ถือหุ้น
และผ่านการพิจารณาจากคณะกรรมการบริษัทเป็นสำคัญ ในกรณีที่บริษัท ลงทุนในบริษัทย่อยเกินร้อยละ
50 บริษัทจะส่งตัวแทนของบริษัทเข้าร่วมเป็นกรรมการ
เพื่อมีส่วนร่วมในการกำหนดนโยบายการบริหารงานของบริษัทย่อยนั้น

5. ข้อพิพาททางกฎหมาย

- ไม่มีข้อพิพาททางกฎหมายที่เป็นสาระสำคัญ -

6. ข้อมูลทั่วไปและข้อมูลสำคัญอื่น

บริษัท ชาญอิสสระ ดีเวล็อปเมนท์ จำกัด (มหาชน)

ทุนจดทะเบียน : 792 ล้านบาท

หุ้นที่จำหน่าย : หุ้นสามัญ 791 ล้านหุ้น

มูลค่าหุ้นที่ตราไว้หุ้นละ : 1 บาท

ลักษณะประกอบธุรกิจ : พัฒนาอสังหาริมทรัพย์เพื่อขาย

เลขทะเบียน : 0107545000101 (เดิมเลขที่ 40854500683)

ที่ตั้งสำนักงานใหญ่ : เลขที่ 2922/200 ถนนเพชรบุรีตัดใหม่ แขวงบางกะปิ

เขตห้วยขวาง กรุงเทพฯ 10320

โทรศัพท์ : 0-2308-2020 โทรสาร : 0-2308-2990

Website : www.charnissara.co.th

E-mail : songkran@charnissara.co.th

บริษัท ชาญอิสสระ เรสซิเดนซ์ จำกัด

ทุนจดทะเบียน : 140 ล้านบาท

หุ้นที่จำหน่าย : หุ้นสามัญ 1 ล้าน 4 แสนหุ้น

มูลค่าหุ้นที่ตราไว้หุ้นละ : 100 บาท

ลักษณะประกอบธุรกิจ : พัฒนาอสังหาริมทรัพย์เพื่อขาย

บมจ.ชาญอิสสระ ดีเวล็อปเมนท์ : ถือหุ้นร้อยละ 80.04

ที่ตั้งสำนักงานใหญ่ : เลขที่ 2922/199 ถนนเพชรบุรีตัดใหม่ แขวงบางกะปิ

เขตห้วยขวาง กรุงเทพฯ 10310

โทรศัพท์ : 0-2308-2929 โทรสาร : 0-2308-2204

Website : www.charnissara.co.th , www.sripanwa.com

E-mail : songkran@charnissara.co.th

บริษัท อิสสระ จุนฟา จำกัด

ทุนจดทะเบียน : 420 ล้านบาท

หุ้นที่จำหน่าย : หุ้นสามัญ 4 ล้าน 2 แสนหุ้น

มูลค่าหุ้นที่ตราไว้หุ้นละ : 100 บาท

ลักษณะประกอบธุรกิจ : พัฒนาอสังหาริมทรัพย์เพื่อขาย

บมจ.ชาญอิสสระ ดีเวล็อปเมนท์ : ถือหุ้นร้อยละ 70.00

ที่ตั้งสำนักงานใหญ่ : เลขที่ 2922/199 ถนนเพชรบุรีตัดใหม่ แขวงบางกะปิ

เขตห้วยขวาง กรุงเทพฯ 10310

โทรศัพท์ : 0-2308-2929 โทรสาร : 0-2308-2204

Website : www.charnissara.co.th , www.sripanwa.com

E-mail : songkran@charnissara.co.th

บริษัท ซี.ไอ.เอ็น. เอสเตท จำกัด

ทุนจดทะเบียน : 250 ล้านบาท

หุ้นที่จำหน่าย : หุ้นสามัญ 2 ล้าน 5 แสนหุ้น

มูลค่าหุ้นที่ตราไว้หุ้นละ : 100 บาท

ลักษณะประกอบธุรกิจ : พัฒนาอสังหาริมทรัพย์เพื่อขาย

บมจ.ชาญอิสสระ ดีเวล็อปเมนท์ : ถือหุ้นร้อยละ 60

ที่ตั้งสำนักงานใหญ่ : เลขที่ 2922/199 ถนนเพชรบุรีตัดใหม่ แขวงบางกะปิ

เขตห้วยขวาง กรุงเทพฯ 10310

โทรศัพท์ : 0-2308-2599 โทรสาร : 0-2308-2588

Website : www.charnissara.co.th E-mail : songkran@charnissara.co.th

บริษัท ชาญอิสสระ วิภาพล จำกัด

ทุนจดทะเบียน : 100 ล้านบาท

หุ้นที่จำหน่าย : หุ้นสามัญ 1 ล้านหุ้น

มูลค่าหุ้นที่ตราไว้หุ้นละ : 100 บาท

ลักษณะประกอบธุรกิจ : พัฒนาอสังหาริมทรัพย์เพื่อขาย

บมจ.ชาญอิสสระ ดีเวล็อปเมนท์ : ถือหุ้นร้อยละ 50

ที่ตั้งสำนักงานใหญ่ : เลขที่ 2922/199 ถนนเพชรบุรีตัดใหม่ แขวงบางกะปิ

เขตห้วยขวาง กรุงเทพฯ 10310

โทรศัพท์ : 0-2308-2016-7 โทรสาร : 0-2308-2018

Website : www.charnissara.co.th

E-mail : songkran@charnissara.co.th

บริษัท ร่วมอิสสระ จำกัด

ทุนจดทะเบียน : 80 ล้านบาท

หุ้นที่จำหน่าย : หุ้นสามัญ 8 แสนหุ้น

มูลค่าหุ้นที่ตราไว้หุ้นละ : 100 บาท

ลักษณะประกอบธุรกิจ : พัฒนาอสังหาริมทรัพย์เพื่อขาย

บมจ.ชาญอิสสระ ดีเวล็อปเมนท์ : ถือหุ้นร้อยละ 50

ที่ตั้งสำนักงานใหญ่ : เลขที่ 2922/196 ถนนเพชรบุรีตัดใหม่ แขวงบางกะปิ

เขตห้วยขวาง กรุงเทพฯ 10310

โทรศัพท์ : 0-2308-2888 โทรสาร : 0-2308-2577

Website : www.charnissara.co.th

E-mail : songkran@charnissara.co.th

บริษัท ร่วมอิสสระ ดีเวล็อปเมนท์ จำกัด

ทุนจดทะเบียน : 360 ล้านบาท

หุ้นที่จำหน่าย : หุ้นสามัญ 3.6 ล้านหุ้น

มูลค่าหุ้นที่ตราไว้หุ้นละ : 100 บาท

ลักษณะประกอบธุรกิจ : พัฒนาอสังหาริมทรัพย์เพื่อขาย และกิจการโรงแรม

บมจ.ชาญอิสสระ ดีเวล็อปเมนท์ : ถือหุ้นร้อยละ 50

ที่ตั้งสำนักงานใหญ่ : เลขที่ 2922/196 ถนนเพชรบุรีตัดใหม่ แขวงบางกะปิ

เขตห้วยขวาง กรุงเทพฯ 10310

โทรศัพท์ : 0-2308-2888 โทรสาร : 0-2308-2577

Website : www.charnissara.co.th

E-mail : songkran@charnissara.co.th

บริษัท ศรีพันวา แมเนจเมนท์ จำกัด

ทุนจดทะเบียน : 30 ล้านบาท

หุ้นที่จำหน่าย : หุ้นสามัญ 3 แสนหุ้น

มูลค่าหุ้นที่ตราไว้หุ้นละ : 100 บาท

ลักษณะประกอบธุรกิจ : บริหารโรงแรม

บจ.ชาญอิสสระ เรสซิเดนซ์ : ถือหุ้นร้อยละ 100

ที่ตั้งสำนักงานใหญ่ : เลขที่ 2922/199 ถนนเพชรบุรีตัดใหม่ แขวงบางกะปิ

เขตห้วยขวาง กรุงเทพฯ 10310

โทรศัพท์ : 0-2308-2929 โทรสาร : 0-2308-2204

Website : www.charnissara.co.th , www.sripanwa.com

E-mail : songkran@charnissara.co.th

บริษัท ชาญอิสสระ รีท แมเนจเมนท์ จำกัด

ทุนจดทะเบียน : 10 ล้านบาท

หุ้นที่จำหน่าย : หุ้นสามัญ 1 แสนหุ้น

มูลค่าหุ้นที่ตราไว้หุ้นละ : 100 บาท

ลักษณะประกอบธุรกิจ : บริหารกองทรัสต์

บมจ.ชาญอิสสระ ดีเวล็อปเมนท์ : ถือหุ้นร้อยละ 100

ที่ตั้งสำนักงานใหญ่ : เลขที่ 2922/155-156 ถนนเพชรบุรีตัดใหม่ แขวงบางกะปิ

เขตห้วยขวาง กรุงเทพฯ 10310

โทรศัพท์ : 0-2308-2022 โทรสาร : 0-2308-2022

Website : www.charnissara.co.th E-mail : songkran@charnissara.co.th

กองทุนรวมอสังหาริมทรัพย์ บางกอก

ทุนจดทะเบียน : 1,000 ล้านบาท

หน่วยลงทุนที่จำหน่าย : หน่วยลงทุน 100 ล้านหน่วย

มูลค่าหุ้นที่ตราไว้หน่วยละ : 10 บาท

ลักษณะประกอบธุรกิจ : กองทุนรวมอสังหาริมทรัพย์

บมจ.ชาญอิสสระ ดีเวล็อปเมนท์ : ถือหน่วยลงทุนร้อยละ 33.3

ที่ตั้งสำนักงานใหญ่ : เลขที่ 989 อาคารสยามทาวเวอร์ ชั้น 24 ถนนพระราม 1

เขตปทุมวัน กรุงเทพฯ 10330

โทรศัพท์ : 0-2659-8888 โทรสาร : 0-2659-8869

ทรัสต์เพื่อการลงทุนในอสังหาริมทรัพย์โรงแรมศรีพันวา

ทุนจดทะเบียน : 3,157 ล้านบาท

หน่วยลงทุนที่จำหน่าย : หน่วยลงทุน 279 ล้านหน่วย

มูลค่าหุ้นที่ตราไว้หน่วยละ : 11.3121 บาท

ลักษณะประกอบธุรกิจ : กองทรัสต์เพื่อการลงทุนในอสังหาริมทรัพย์

บมจ.ชาญอิสสระ ดีเวล็อปเมนท์และ

บริษัทย่อย : ถือหน่วยลงทุนร้อยละ 30

ที่ตั้งสำนักงานใหญ่ : เลขที่ 2922/155-156 ถนนเพชรบุรีตัดใหม่ แขวงบางกะปิ

เขตห้วยขวาง กรุงเทพฯ 10310

โทรศัพท์ : 0-2308-2022

Website : www.cireit.com

บริษัท ฮิดะ กริล จำกัด

ทุนจดทะเบียน : 13 ล้านบาท

หุ้นที่จำหน่าย : หุ้นสามัญ 130,000 หุ้น

มูลค่าหุ้นที่ตราไว้หุ้นละ : 100 บาท

ลักษณะประกอบธุรกิจ : จำหน่ายอาหาร สไตล์ญี่ปุ่น

บมจ.ชาญอิสสระ ดีเวล็อปเมนท์ : ถือหุ้นร้อยละ 36.20

ที่ตั้งสำนักงานใหญ่ : เลขที่ 2922/62-64 ชั้น 1 อาคารชาญอิสสระ ทาวเวอร์ 2 ถนนเพชรบุรี

ตัดใหม่ แขวงบางกะปิ เขตห้วยขวาง กรุงเทพฯ 10320

โทรศัพท์ : 0-2718-1922

บริษัท อินเตอร์เนชั่นแนล รีซอร์ท ดีเวลลอปเมนท์ จำกัด

ทุนจดทะเบียน : 1,757.95 ล้านบาท

หุ้นที่จำหน่าย : หุ้นสามัญ 17,579,500 หุ้น

มูลค่าหุ้นที่ตราไว้หุ้นละ : 100 บาท

ลักษณะประกอบธุรกิจ : พัฒนาอสังหาริมทรัพย์เพื่อขาย

บมจ.ชาญอิสสระ ดีเวล็อปเมนท์ : ถือหุ้นร้อยละ 16

ที่ตั้งสำนักงานใหญ่ : เลขที่ 2922/200 ถนนเพชรบุรีตัดใหม่ แขวงบางกะปิ

เขตห้วยขวาง กรุงเทพฯ 10320

โทรศัพท์ : 0-2308-2020 โทรสาร : 0-2308-2990

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

เลขที่ 93 อาคารตลาดหลักทรัพย์แห่งประเทศไทย ถ.รัชดาภิเษก

แขวงดินแดง เขตดินแดง กรุงเทพฯ 10400

โทรศัพท์ : 0-2099-9999 โทรสาร : 0-2099-9991

ผู้สอบบัญชี : บริษัท สำนักงาน อี วาย จำกัด

โดย นางสาวสุพรรณี ตริยานันทกุล หรือ นายณรงค์ พันตาวงษ์ หรือ

นางสาวศิราภรณ์ เอื้ออนันต์กุล

เลขที่ 193/136-137 อาคารเลครัชดาออฟฟิศคอมเพล็กซ์

ถ.รัชดาภิเษกตัดใหม่ กรุงเทพฯ 10110

โทรศัพท์ : 0-2264-0777, 0-2661-9190 โทรสาร : 0-2264-0789-90

[1]